title: Maakaari

text: Maakaari kuului vuoden 1734 lain yksityisoikeudelliseen osaan. Se sisälsi lain säännökset kiinteistön kaupan pakottavat muotomääräykset, joita ilman kiinteistön kauppa, esimerkiksi kiinteistömuotoisen omakotitalon, maatilan, metsän, pellon, rantapalstan tai muun sellaisen kauppa ei ole pätevä.


title: Maakaari

text: Vuonna 1809 Suomi siirtyi Haminan rauhassa Venäjän yhteyteen, mutta Porvoon valtiopäivillä päätettiin, että Ruotsin vallan aikainen lainsäädäntö jäi Suomen suuriruhtinaskunnassa edelleen voimaan. Vuoden 1734 lain maakaari pysyi Suomessa voimassa, tosin moneen kertaan muutettuna, vuoden 1996 loppuun saakka. Seuraavan vuoden alussa tuli voimaan uusi saman niminen laki, joka kumosi aikaisemman. Nykyisen maakaaren säädösnumero on 540/1995. Säädösnumerossa oleva vuosiluku tarkoittaa, että laki vahvistettiin jo vuonna 1995, mutta sen voimaanastumispäiväksi määrättiin 1. tammikuuta 1997.


title: Vaudherland

text: Vaudherland on kunta Val-d'Oisen departementissa Île-de-Francen hallintoalueella Ranskassa. Kunta kuuluu Sarcellesin arrondissementtiin ja Gonessen kantoniin. Kunnassa oli 92 asukasta vuoden 2006 väestönlaskennassa. Vaudherlandin pinta-ala on 0,09 neliökilometriä, ja se on näin ollen pinta-alaltaan Ranskan kolmanneksi pienin kunta Castelmoron-d'Albretin ja Plessix-Balissonin jälkeen.


title: Vaudherland

text: Kunnan asukkaita kutsutaan ranskaksi nimellä "Vaudherlandais", "Vaudherlandaises".


title: Vaudherland

text: Kunnasta on matkaa Le Thillayhin 1,1 kilometriä, Roissy-en-Franceen 2,1 km, Gonesseen 3,3 km, Goussainvilleen 3,6 km, Louvresiin 4,4 km, Bonneuil-en-Franceen 4,9 km ja Bouquevaliin 5 km. Ranskan pääkaupunkiin Pariisiin on matkaa 19 kilometriä.


title: Vaudherland

text: Vaudherlandin väkiluvun kehitys vuodesta 1968 vuoteen 2006:


title: Rémi Gaillard

text:
Rémi Gaillard (s. 7. helmikuuta 1975 Montpellier, Ranska) on ranskalainen performanssitaiteilija ja koomikko. Hän sai huomiota ranskalaisessa mediassa hyvin suunniteltujen kepposten jälkeen. Esimerkiksi vuonna 2002 Lorientin jalkapallojoukkueen voitettua Ranskan cupin Rémi osallistui juhlallisuuksiin kentällä muiden pelaajien kanssa ja tervehti jopa silloista Ranskan presidenttiä, Jacques Chiracia. Chirac onnitteli Remiä hyvästä pelaamisesta, vaikka tämä ei edes pelannut koko ottelussa.
Gaillard on näyttäytynyt monissa urheilutapahtumissa, TV-peleissä ja poliittisissa tapahtumissa. Rémin motto on: "C'est en faisant n'importe quoi qu'on devient n'importe qui" eli "Tekemällä mitä vain voit olla kuka vain."


title: Rémi Gaillard

text: Monet tuntevat hänet parhaiten hänen Internetiin lisäämistään videoista, joissa hän esittelee jalkapallotaitojaan ja tekee kepposia. Jalkapallovideot, joissa Rémi kulkee ympäri kaupunkia tekemässä erilaisia pientä komiikkaa sisältäviä jalkapallotemppuja, tunnetaan nimillä "put it where you want it" sekä "Foot 2007", "Foot 2008", "Foot 2009", "Foot 2010" ja "Foot 2012". Jalkapalloaiheisissa videoissaan hänet nähdään useimmiten suosikkiseuransa, Montpellier HSCn väreissä. Myös Rémin tekemät huumori- ja komiikkatemput ovat Internetissä suosittuja. Rémi mm. ajaa karting-autolla Super Marioksi pukeutuneena ja heittelee banaaninkuoria ohi menevien autojen alle. Rémi tekee temppunsa yleensä Montpellier’ssa, mutta on käynyt mm. Pariisissa. Hänellä on verkkosivut ja kanavat Dailymotion- ja YouTube-videosivustoilla, jossa ovat tällä hetkellä Internetiin lisätyt videot. Hänen YouTube kanavalla oli 2019 vuoden tammikuussa 6,7 miljoonaa tilaajaa.


title: Pitkäjärvi (järvi Somerolla)

text: Pitkäjärvi on Paimionjoen vesistöön kuuluva järvi Somerolla. Järven pinta-ala on 34 hehtaaria. Pitkäjärvi sijaitsee sen mukaan nimensä saaneen Someron Pitkäjärven kylän alueella, ja kylän vanha tonttimaa ja kotipellot ovat olleet järven etelärannalla paikalla, missä edelleen sijaitsevat Kennin ja Similän talot. Nykyinen Pitkäjärven kyläkeskus, johon kuuluvat koulu ja kyläkauppa, sijaitsee tätä vastapäätä järven pohjoisrannalla.


title: Pitkäjärvi (järvi Somerolla)

text: Pitkäjärvi on osa Somerniemen Painiosta alkavaa Paimionjoen yläjuoksun järviketjua, joka koostuu saven täyttämään kallioperän murrokseen muodostuneista yhdensuuntaisista, kapeista järvialtaista. Näitä ovat Pitkäjärven yläpuolella Åvikinjärvi (7 ha), Pusulanjärvi (62 ha), Rautelanjärvi (32 ha), Saarentaanjärvi (43 ha), Kirkkojärvi (105 ha) ja Hirsjärvi (236 ha). Pitkäjärven alapuolella on vielä Myllylammi (13 ha), jonka jälkeen Paimionjoki muuttuu jokimaiseksi lukuun ottamatta pientä Sorvastonjärveä Koskella.


title: Pitkäjärvi (järvi Somerolla)

text: Murroslaaksoa seuraa katkonainen harjujakso, jonka varrelle on muodostunut koskia paikkoihin, missä vesistö puhkaisee tiensä harjumuodostuman läpi. Alin näistä koskista on ollut nykyään säännöstelyä varten padottu Hovirinnankoski Pitkäjärven länsipäässä. Ylempänä järviketjun varrella on ollut ruoppauksen tuloksena nyttemmin kokonaan hävinnyt Rautelankoski. Kaikki Pitkäjärven yläpuoliset järviketjun järvet ovat nykyään samassa tasossa ja niiden korkeus merenpinnasta on 81,2 metriä. Järviketjun vedenpinnan korkeutta säädellään ruopattuun Hovirinnankoskeen rakennetulla Hovirinnan padolla.


title: Pitkäjärvi (järvi Somerolla)

text: Paitsi Hovirinnankosken kohdalla olevaa harjumuodostumaa, Pitkäjärveen työntyy etelässä harjujaksoon kuuluva Napinniemi. Muuten järven rannat ovat savea. Napinniemeen liittyy tarina niemen synnystä. Tarinan mukaan jättiläisämmä oli tahtonut tehdä sillan järven yli ja oli tätä varten kantanut esiliinassaan hiekkaa viereisestä Kankaannummesta järveen. Esiliinan revettyä työ jäi kesken, mutta jäljellä ovat tästä todistamassa harjuaineksesta koostuvassa nummessa Ämmänkuopiksi kutsutut kuopat ja Pitkäjärvessä niin ikään harjuaineksesta muodostunut Napinniemi.


title: Caudron Simoun

text: Caudron Simoun oli Marcel Riffardin 1930-luvulla suunnittelema ranskalainen nelipaikkainen matkalentokone, jonka ensilento tehtiin vuonna 1934. Sitä käyttivät Air Bleu -postilentoyhtiö ja toisen maailmansodan aikana yhteyskoneena Ranskan ilmavoimat, Luftwaffe ja Yhdistyneen kuningaskunnan ilmavoimat.


title: Caudron Simoun

text: Koneesta tehtiin useita versiota: C.500 Simoun I, C.520 Simoun, C.620 Simoun IV, C.630 Simoun, C.631 Simoun, C.632 Simoun, C.633 Simoun, C.634 Simoun, C.635 Simoun, C.635M Simoun ja sotilaallinen versio, joka oli ainoa, jota tehtiin satoja kappaleita.


title: Caudron Simoun

text: 30. joulukuuta 1935 klo 14.45 kirjailija ja lentäjä Saint Exupéry ja tämän suunnistaja André Prévot tekivät 19,5 tunnin lennon jälkeen pakkolaskun Caudron C.630 Simoun -koneella Libyaan, Saharaan. Tästä pakkolaskusta ja sen miltei molempien kuolemaan johtanut kulusta hiekka-aavikolla tuli "Pikku prinssi" -kirjan tarinan alku.


title: Edunvalvoja

text: Edunvalvoja on holhousviranomaisen tai käräjäoikeuden määräämä henkilö, joka edustaa päämiestä, eli edunvalvottavaa henkilöä niissä asioissa, joissa hän ei ole itse alaikäisyytensä tai muun, yleensä terveydellisen syyn vuoksi kykenevä itse valvomaan etujaan tai hoitamaan asioitaan.


title: Edunvalvoja

text: Alaikäisen edunvalvojina toimivat huoltaja tai huoltajat (tavallisesti vanhemmat) yhdessä. Tuomioistuin voi kuitenkin vapauttaa huoltajan edunvalvojan tehtävästä ja tarvittaessa määrätä muun henkilön alaikäisen edunvalvojaksi. Lakimääräinen huoltaja, tai muukaan edunvalvoja, ei voi toimia edunvalvojana asioissa joissa hänellä ja edunvalvottavalla voisi olla intressiristiriita. Tapaus, jossa edunvalvojan sijasta päämiestä edustaa holhousviranomaisen määräämä edunvalvojan sijainen, voi liittyä esimerkiksi perintöön, yleisjälkisäädöksen tai erityisjälkisäädöksen saantiin tai esimerkiksi päämiehen ja huoltajan välisiin kauppoihin.


title: Gimme Shelter (albumi)

text: Gimme Shelter on The Rolling Stonesin vuonna 1971 Decca Recordsin julkaisema albumi. Nimestään huolimatta se ei ole samannimisen elokuvan soundtrack. A-puoli on kokoelma vuosien 1968-69 materiaalista ja b-puoli sisältää ennenjulkaisematonta livemateriaalia lokakuulta 1966.


title: Gimme Shelter (albumi)

text: A-puoli


title: Gimme Shelter (albumi)

text: B-puoli


title: Kauppakaari (laki)

text:
Kauppakaari (, )
on yksi Ruotsin kuningaskunnan vuoden 1734 lain yhdeksästä osasta eli "kaaresta". Laki oli voimassa Suomen suuriruhtinaskunnassa ja on yhä voimassa Suomen tasavallassa vaikkakin monilta osin muutettuna tai kumottuna. Nykyään siitä ovat voimassa eräät muun muassa panttausta sekä esineen lainaamista ja talletusta koskevat säännökset sekä näihin liittyvät säännökset ostajan saantosuojasta, jos lainansaaja tai talteenottaja luvattomasti myy esineen. Keskeisimmiltä osiltaan kauppakaaren on kuitenkin pääasiassa korvannut kauppalaki. Kauppalaki koskee pääasiassa yritysten välistä kauppaa, kun taas elinkeinonharjoittajien ja kuluttajien välisen kaupan säännökset on koottu kuluttajansuojalakiin.


title: Kaupunki nimeltä Onitsha

text: Kaupunki nimeltä Onitsha ("Onitsha") on ranskalaisen kirjailijan Jean-Marie Gustave Le Clézion romaani vuodelta 1991. Annikki Sunin suomennos ilmestyi Otavan kirjastossa 1994. Teos hyödyntää omaelämäkerrallisia aineksia. Sen taustana on kirjailijan matka vuonna 1948 Nigeriaan äidin ja veljen kanssa tapaamaan perheen isää.


title: Kaupunki nimeltä Onitsha

text: Tarinassa päähenkilön äiti ei ollut tavannut moneen vuoteen miestään, mutta perillä on edessä pettymys. Teos muodostaa parin Le Clézion toisen, vuotta myöhemmin ilmestyneen teoksen "Harhaileva tähti" kanssa. "Onitshasta" alkaen LeClezion kirjoittamisen painopiste siirtyi lapsuuteen. Esikuvakseen Le Clézio on maininnut muun muassa Joseph Conradin, ja Conradin jalanjäljissä hän kulkee tässä teoksessa pimeyden sydämeen.


title: Kaupunki nimeltä Onitsha

text: Kriitikko Petri Immonen kirjoitti "Helsingin Sanomien" arvostelussa, että ilman taustan tuntemista kirja tuskin avautuu lukijalle. Hän pitää teosta hajanaisena, ja sen henkilöt eivät hänen mielestään herätä mielenkiintoa.


title: Intian jalkapallomaajoukkue

text: Intian jalkapallomaajoukkue edustaa Intiaa kansainvälisissä miesten jalkapallokilpailuissa. Maajoukkuetta hallinnoi AIFF. Maajoukkue kuuluu Asian Football Confederationiin sekä FIFAan. Intia ei ole koskaan selviytynyt maailmanmestaruuskilpailuihin, mutta 1950 se kieltäytyi osallistumasta, koska pelaajien piti käyttää jalkapallokenkiä.


title: Intian jalkapallomaajoukkue

text:
Seuraavat 23 pelaajaa valittiin kahteen vuoden 2014 MM-karsintaotteluun Arabiemiirikuntia vastaan 23–28.7.2011.
http://www.the-aiff.com Intian jalkapalloliiton kotisivut


title: Maakunnallisesti arvokas biotooppi

text: Maakunnallisesti arvokas biotooppi on luontotyyppi jolle voidaan osoittaa alue maakunnassa maakuntakaavassa. Maakuntakaavan laadii ja vahvistaa maakunnan kuntia edustava maakunnan liitto. Aikaisemmin aluesuunnittelukaavan vahvisti seutukaavaliitto. Tuolloin maakuntakaavan edeltäjää kutsuttiin seutukaavaksi.


title: René Fournier

text: René Fournier oli ranskalainen lentokonesuunnittelija. Hän aloitti lentokoneiden suunnittelun 1947 ja suunnitteli uransa aikana yhteensä 12 prototyyppiä. Hänen suunnittelemiaan koneita valmistettiin yhteensä 800, ja vaikka niitä ei enää valmisteta, niitä on yhä käytössä, sillä niitä pidetään taloudellisina ja helppokäyttöisinä.


title: René Fournier

text: Hänen suunnittelemiaan koneita ovat RF-01, RF-2, RF-3, RF-4, RF-4D, RF-5, RF-5B, RF-6, RF-6B, RF-7, RF-8, RF-9, RF-10, RF-47.


title: Lehdesniitty

text: Lehdesniitty on lehdestämisen, niiton ja laiduntamisen synnyttämä perinnebiotooppi. Lehdesniityt ovat harvapuustoisia ja niillä vaihtelevat avoimet niittylaikut lehdestyksen kynttelikkömäisiksi haaroittamien puuryhmien ja pensaiden kanssa. Yhdessä hakamaiden ja metsälaidunten kanssa lehdesniityt kuuluvat puustoisiin perinnebiotooppeihin. Lehdesniityt ovat myös yksi Suomen luonnonsuojelulaissa määritellyistä suojeltavista luontotyypeistä.


title: Lehdesniitty

text: Suomessa lehdesniittyjä on lounaisimmassa Suomessa Varsinais-Suomen saaristossa, missä niitä sisältyy muun muassa Saaristomeren kansallispuistoon, sekä Ahvenanmaalla. Muualla pohjois-Euroopassa lehdestystä on harjoitettu ainakin Ruotsissa, Norjassa ja Englannissa, ja lehdesniittyjä on esiintynyt ainakin Englannissa ja Ruotsissa ja Virossa.


title: Lehdesniitty

text: Ruotsissa tehtyjen tutkimusten mukaan lehdesniittytalouden etuihin kuului, että niiltä saatiin hyvin pitkiä aikoja jatkuvasti laadultaan hyvää rehua, kun puut ottivat ravinteita syvältä maasta ja putoavat lehdet lannoittivat pintamaata. Näin lehdesniittyjen tuotavuus pysyi parempana kuin puuttomien niittyjen. Näin etenkin viljavat maat saatiin parhaiten hyödynnetyiksi. Avoimiin niittyihin verrattuna heinäsato oli lisäksi varmempi myös kuivina vuosina, kun heinä kasvoi paremmin puiden varjoon muodostuvissa katveissa.


title: Lehdesniitty

text: Lehdesniityillä yhdessä muiden perinteisen karjatalouden käytäntöjen kuten laidunnuksen, niiton, kaskeamisen kanssa harjoitettu lehdestys on omalta osaltaan lisännyt perinnebiotooppien lajidiversiteettiä.


title: Lehdesniitty

text: Ravinteet kiertävät lehdesniityllä tehokkaasti, kun avoimet ja puustoiset alueet vaihtelevat, ja puut kierrättävät ravinteita syvemmältä maaperästä putoavien lehtien mukana pintamaahan. Puut myös vähentävät pienilmaston äärevyyttä tarjoamalla tuulensuojaa ja estämällä ruohoa kuivumasta auringon paahteessa, samalla kun puiden lehdennys ja harvennus ovat eduksi valoa ja lämpöä vaativille lajeille.


title: Lehdesniitty

text: Lehdestyksestä hyötyvät kasveista muiden muassa kevätesikko, lehtomaitikka, mäkimeirami, verikurjenpolvi ja sikoangervo sekä monet hyönteiset. Etenkin hitaasti kasvavien ja monihaaraisten, usein jo nuorena lahoamaan alkavien latvottujen puiden rungoille ja latvuksiin muodostuu myös monenlaisia ääreviä mikrohabitaatteja. Siksi lehdestetyissä puissa menestyvät hyvin jäkälät, sammalet ja hyönteisistä etenkin kovakuoriaiset, ja niistä löytyy turvapaikkoja monille uhanalaisille, etenkin eteläisille lajeille sekä pesimä- ja ruokailupaikkoja myös linnuille.


title: Lehdesniitty

text: Vaikka latvotut puut lahoavatkin jo nuorina ja saattavat olla onttoja, ne elävät silti vanhemmiksi kuin latvomattomat puut, koska niiden latvus on pienempi ja painopiste alempana, jolloin ne kestävät paremmin tuulta eivätkä ole yhtä alttiita myöskään salaman iskuille. Näin niiden säilyminen parantaa myös vanhoilla puilla elävien lajien elinmahdollisuuksia. Tällaisia havaintoja on tehty latvotuilla puilla niin Englannissa, Ruotsissa kuin Norjassakin.


title: Lehdesniitty

text: Koska lehdestys maatalouden tuotantotapana on nykyään pitkälti lakannut, lehdesniittyjen uhanalaisten eliöiden säilyminen vaatisi vanhojen lehdestettyjen puiden säilyttämistä, niittyjen umpeenkasvun ehkäisemistä ja niillä kasvavien nuorten puiden lehdestämisen aloittamista uudelleen. Lehdesniittyjä on Suomessa kunnostettu muun muassa Saaristomeren kansallispuistossa. Arvokkaita hoidettuja lehdesniittyjä on Saaristomeren alueella esimerkiksi Houtskarin Jungfruskärissä ja Nauvon Berghamnin Boskärissä.


title: Lehdesniitty

text: Lehdesniityn hoitoa varten maanomistaja ja alueellinen Elinkeino-, liikenne- ja ympäristökeskus voivat tehdä hoitosopimuksen, ja lehdesniityn hoitoon voi saada maatalouden ympäristötukea.


Epäviralliset painin Euroopan-mestaruuskilpailut 1912 järjestettiin pelkästään kreikkalais-roomalaisessa painissa kahdella eri paikkakunnalla: Budapestissa, Unkarissa toukokuun alussa sekä Itävallan Wienissä syyskuussa. Budapestissa erillisiä painoluokkia oli viisi. Wienissä painittiin neljässä painoluokassa.


title: Aristodemos (mytologia)

text: Aristodemos () oli kreikkalaisessa mytologiassa yksi kolmesta herakleidista, Kresfonteen ja Temenoksen veli. Doorilaisten maahantunkeutumisessa he valloittivat Peloponneksoksen jakaakseen sen keskenään.


title: Aristodemos (mytologia)

text: Hyllos oli aikanaan kysynyt neuvoa Delfoin oraakkelilta, joka oli kehottanut tätä odottamaan "kolmatta satoa" ja sitten marssia Peloponnesokseen pitkin "kapeaa käytävää meren äärellä". Kun tätä oli yritetty ja epäonnistuttu neljä kertaa, Temenos, Kresfontes ja Aristodemos valittivat oraakkelille, että tämän neuvot olivat osoittautuneet kohtalokkaiksi niille, jotka olivat yrittäneet niitä noudattaa. He saivat vastauksen, että "kolmas sato" tarkoitti "kolmatta sukupolvea", ja että "kapea käytävä" oli Rhiumin salmi. Tämä mukaisesti he rakensivat laivaston Naupaktoksessa, mutta ennen kuin he pääsivät purjehtimaan Aristodemos sai surmansa salamasta ja laivasto tuhoutui, koska yksi herakleideista oli tappanut akarnanialaisen ennustajan.


title: Aristodemos (mytologia)

text: Viidennellä kerralla herakleidit onnistuivat valtaamaan Peloponnesoksen. Valloitetut maat jaettiin arvalla, jossa Aristodemoksen osuudeksi tuli Lakonia, Temesoksen Argos ja Kresfonteen Messenia. Aristodemoksen kaksoispojat Eurysthenes ja Prokles saivat isänsä osuuden, mutta koska he olivat liian nuoria, määrättiin heidän enonsa Theras heidän huoltajakseen.


title: Andrei Mezin

text: Andrei Anatoljevitš Mezin (, , s. 8. heinäkuuta 1974 Tšeljabinsk, Neuvostoliitto) on valkovenäläinen uransa lopettanut jääkiekkomaalivahti. Vuonna 2017 Mezin toimii Valko-Venäjän maajoukkueen maalivahtivalmentajan Jari Kaarelan apulaisena.


title: Andrei Mezin

text: Mezin aloitti uransa 1992 kotimaansa sarjassa Himik-SKA Navapolatskin kakkosjoukkueessa. Seuraavana vuonna hän suuntasi Kanadaan pelaamaan sikäläisessä Junior-A-liigassa Brockvillen joukkueessa. Tulokaskaudellaan hän pääsi pelaamaan myös yhden ottelun aikuisten sarjassa ECHL:n Roanokessa. Kahden juniorivuoden jälkeen Mezin siirtyi IHL-liigaan Fort Wayne Kometsin organisaatioon. Pelipaikka oli kuitenin pääsääntöisesi farmiliiga CoHL:ssa Flint Generalsin maalin suulla.


title: Andrei Mezin

text: Kolmen alasarjoissa vietetyn vuoden jälkeen edessä oli paluu takaisin Eurooppaan. Kaudelle 1998–1999 pelipaikka löytyi Saksan pääsarjasta Nürnberg Ice Tigersin riveistä. Mezin ykkösvahtinaan Ice Tigers selviytyi Saksan liigan finaaleihin, muttei kyennyt voittamaan mestaruutta. Seuraavaksi kaudeksi Mezin siirtyi Berlin Capitalsin riveihin, jossa ensimmäisenä vuonna johdatti joukkueen liigan välieriin. Mezin pelasi kolme kautta joukkueen selkeänä ykkösmaalivahtina kunnes Capitalsin ajauduttua konkurssiin, ja sen myötä tultua pudotetuksi kolmannelle sarjatasolle, siirtyi Venäjän pääsarjaan Ak Bars Kazanin joukkueeseen. Siellä ei kuitenkaan vastuuta tullut, vaan rooli olla lähinnä varamiehenä.


title: Andrei Mezin

text: Käytännössä vuoden pelaamattomuuden jälkeen Mezin suuntasi seuraavaksi Tšekin Extraliigaan. Kauden aikana torjuntavastuu jakautui lähes tasaisesti neljälle maalivahdille, mutta joukkueen kohtaloksi tuli putoaminen pääsarjasta. Mezin ei jatkanut joukkueessa, vaan palasi seuraavaksi kaudeksi takaisin Venäjälle SKA Pietarin joukkueeseen ja valloitti paikan joukkueen ykkösmaalivahtina ohi muun muassa Garth Snow’n ja Markus Korhosen. SKA:ssa pelatun vuoden jälkeen seuraava työpaikka löytyi Salavat Julajev Ufan joukkueesta. Siellä Mezin pelasi seuraavat kaksi kautta ennen siirtymistään Metallurg Magnitogorskin joukkueeseen.


title: Andrei Mezin

text: Mezin siirtyi kaudeksi 2009–2010 kotimaansa seuraan Dinamo Minskiin, joka nyt pelasi vuotta aiemmin perustetussa KHL-liigassa. Dinamon riveissä Mezin pelasi kolme kautta ennen siirtymistään syntymäpaikkakuntansa seuraan Traktor Tšeljabinskiin. Kauden 2013–2014 Mezin pelasi Avangard Omskin riveissä ja päätti uransa kauden jälkeen.


title: Andrei Mezin

text: Mezin on pelannut vuodesta 1998 lähtien säännöllisesti Valko-Venäjän maajoukkueessa, pois lukien vuosi 2008. Hänet on valittu maansa parhaaksi jääkiekkoilijaksi neljästi (1998, 1999, 2005, 2006). Hän on ollut myös kahdesti MM-kisojen tähdistökentässä (2006 ja 2009).


title: Kaori Ichō

text: Kaori Ichō (, s. 13. kesäkuuta 1984 Hachinohe, Aomorin prefektuuri) on japanilainen naispainija, olympiavoittaja, maailman- ja Aasian mestari sekä Aasian kisojen kultamitalisti.


title: Kaori Ichō

text: Ichō voitti olympiakultaa 63 kilogramman sarjassa Ateenassa 2004, Pekingissä 2008, Lontoossa 2012 ja 58 kilogramman sarjassa Rio de Janeirossa 2016. Hän on ensimmäinen neljään olympiavoittoon pystynyt painija. Lisäksi hän on voittanut sarjassaan kymmenen maailmanmestaruutta ja Aasian kisoista yhden kulta- ja yhden hopeamitalin. Aasian-mestaruuskilpailuista Ichōlla on viisi kultamitalia.


title: Kaori Ichō

text: Ichō hävisi tammikuussa 2016 ensimmäisen kerran 13 vuoteen. Hänen 189 ottelun voittoputkensa katkaisi mongolialaispainija.


title: Kaori Ichō

text: Ichōn isosisko Chiharu Ichō on kaksinkertainen naispainin olympiamitalisti.


title: Jerry Lordan

text: Jeremiah (Jerry) Patrick Lordan (30. huhtikuuta 1934 Lontoo, Iso-Britannia – 24. heinäkuuta 1995 Lontoo) oli brittiläinen muusikko, laulaja ja lauluntekijä, joka tunnetaan useista kansainvälisiksi menestyshiteiksi nousseista kitarainstrumentaaleistaan.


title: Jerry Lordan

text: Lordan oli itseoppinut muusikko. Armeija-aikanaan hän oli taitavana pianistina ja kitaristina suosittu viihdyttäjä. Armeijan jälkeen hän yritti lukuisia ammatteja, kuten stand-up -komiikkaa, laulamista, markkinointia sekä elokuvateatterin koneenkäyttämistä Piccadillylla. Hän alkoi säveltää omaa musiikkia vuonna 1958 ja käytti markkinointialan kontaktejaan mainostaakseen demolevytyksiään.


title: Jerry Lordan

text: Eräs Lordanin demolevytyksistä löysi tiensä Decca Recordsin Lontoon konttoriin ja yhtä Lordanin laulua, "A House, A Car and A Wedding Ring", käytettiin Mike Prestonin uran alkuunsaattamiseksi. Laulu ei menestynyt Britanniassa erityisesti, mutta Dale Hawkinsin Yhdysvaltojen markkinoille tekemä versio nousi Billboardin sadan parhaan joukkoon parhaimman sijoituksen ollessa 88. Tämä rohkaisi Lordania täysiaikaiseksi lauluntekijäksi.


title: Jerry Lordan

text: Kesäkuussa 1959 Anthony Newleyn levyttämä "I've waited so long" nousi brittilistalla kolmanneksi. Samoihin aikoihin Lordan debytoi itsekin levylaulajana ja teki 3-vuotisen sopimuksen Parlophonen kanssa. Hän julkaisi kuusi singleä, joista kolme ensimmäistä nousi listoille vuonna 1960.


title: Jerry Lordan

text: Lordanin läpimurtohitti "Apachen" levytti ensimmäisenä brittiläinen kitaristi Bert Weedon. Lordan ei kuitenkaan pitänyt Weedonin versiosta, ja tämän Top Rank -levy-yhtiö viivytti julkaisemista. Hieman myöhemmin Lordan osui samalle kiertueelle Cliff Richardin ja The Shadowsin kanssa. The Shadows ei ollut vielä tuottanut yhtään listahittiä ja he tarvitsivat uutta materiaalia. Apachen levytyksen jälkeen 17. kesäkuuta 1960 siitä tuli valtaisa menestys. Siitä tuli brittilistan ykkönen ja se menestyi ympäri maailman, nousten erääksi maailman levytetyimmistä instrumentaalikappaleista. Vuonna 1995 Lordan vastaanotti BMI:n myöntämän palkinnon: Apachea oli esitetty Yhdysvalloissa miljoonana eri versiona.


title: Jerry Lordan

text: Jerry Lordan jätti oman laulajanuransa ja kiertueet keskittyen lauluntekoon. Yhteistyö Shadowsin kanssa jatkui "Mustang"-kappaleella, josta tuli EP-listaykkönen ja laulu "Wonderful Land" pysyi listakärjessä kahdeksan viikkoa keväällä 1962. Lordan antoi kaksi laulua entisten Shadows-jäsenten Jet Harrisin ja Tony Meehanin levytettäviksi, joista "Diamonds" oli listaykkösenä 1963 ja "Scarlett O'Hara" nousi brittilistan kakkoseksi. Shadows sai myös levytettävikseen lukuisia muitakin listan kärkisijoille nousseita instrumentaaleja.


title: Jerry Lordan

text: 1970-luvulla Lordanin tuotteliaisuus ja luovuus ehtyivät, eikä hän enää kyennyt tuottamaan menestysaikansa veroisia kappaleita. Lordan menehtyi akuuttiin munuais- ja maksasairauteen 1995.


title: Hasanin taistelut

text: Hasanin taistelut (eli Changkufengin taistelu, kiinaksi 張鼓峰事件) käytiin 29. heinäkuuta – 11. elokuuta 1938, kun Japani hyökkäsi Neuvostoliittoon, joka torjui hyökkäyksen Hasanjärven tienoolla. 20 000 japanilaisen hyökkäystä johti Kotoku Sato ja 22 950 neuvostoliittolaisen sotilaan puolustusta Vasili Blücher ja Nikolai Berzarin. Neuvostoliiton tappiot olivat 717 kuollutta ja Japanin 526 kuollutta. Neuvostoliittolaisten haavoittuneiden määrä oli paljon suurempi kuin japanilaisten haavoittuneiden.


title: Hasanin taistelut

text: Hyökkäyksensä selittelyissä Japani esitti tulkinneensa Venäjän keisarikunnan ja Qing-dynastian aikoinaan vetäneen rajan siten, että kyseinen alue kuuluisi Japanin Mantsurian nukkehallituksen alueeseen. Alueesta oli ollut 1900-luvun alusta asti kiistaa Venäjän ja Kiinan välillä ja Japanin imperialististen tavoitteiden takia alueella sodittiin useita kertoja. Japanin pyrkimys oli katkaista Kiinan ja Venäjän välinen rautatieliikenne.


title: Hasanin taistelut

text: Japanin hyökkäyksen eräs perustelu oli Natsi-Saksan ja Japanin välisen yhteistyön aloitus. Saksan ulkoministeri Joachim von Ribbentrop kutsui 1.1.1938 luokseen Japanin Berliinin suurlähettilään Hiroshi Oshiman keskustelemaan mahdollisesta Saksan ja Japanin liittolaisuudesta. Saksalla oli suunnitelmissa Itävallan miehitys (Anschluss) ja Tšekkoslovakian sudeettialueiden miehitys. Se halusi sitoa Neuvostoliittoa Kaukoidästä nousevan uhkakuvaan, jottei Neuvostoliitto kykenisi olemaan vastavoima Natsi-Saksalle Keski-Euroopassa. von Ribbentrop korosti, että Neuvostoliiton armeijassa oli toimeenpantu puhdistuksia sotilasjohdon piirissä marraskuussa 1937, minkä vuoksi se ei olisi kaikkein iskukykyisin.


title: Hasanin taistelut

text: Japani lisäsi painetta Neuvostoliittoa kohtaan lähettämällä 15. heinäkuuta 1938 Japanin Moskovan suurlähettilään Shigemitsu Mamorun Neuvostoliiton ulkoasiankansankomissaari Maksim Litvinovin luokse vaatimaan neuvostoliittolaisten rajavartijoiden vetäytymistä Mantšurian raja-alueelta Bezymiannista (сопка Безымянная) ja Zaozernajasat (сопка Заозёрная), jotka olivat Hasanjärven läheiset mäet. Japanin mukaan tämä alue kuului Japanin miehittämään Koreaan. Neuvostoliitto torjui vaateen.


title: Hasanin taistelut

text: 29. heinäkuuta Japani hyökkäsi Japanin keisarillisen armeijan 19. divisioonan ja korealaisten voimin. Neuvostojoukot torjuivat hyökkäyksen, mutta joutuivat vetäytymään 31. heinäkuuta Japanin alkaessa uuden offensiivin. Molemmat puolet käyttivät kevyitä panssarivaunuja ja ainakin Japani käytti panssarijunia joukkojen siirtoihin rintamalle. Neuvostoliiton kaukoidän puolustuksen johtaja Vasili Blücher kutsui vahvistuksia, jotka löivät japanilaiset 2.–9. elokuuta ja Japani vetäytyivät Neuvostoliiton alueelta. 10. elokuuta Japanin pääministeri pyysi Yhdysvaltoja välittämään rauhaa. Taistelut loppuivat 11. elokuuta.


title: Hasanin taistelut

text: Japani yritti tämän jälkeen vielä kerran hyökkäystä Neuvostoliittoon, vuonna 1939 neuvostojoukot löivät hyökkäävät japanilaiset Halhin-Golin taistelussa.


title: Hasanin taistelut

text: 22. lokakuuta 1938 Blücher pidätettiin osittain Hasanin taistelujen liian suurten neuvostotappioiden vuoksi.


title: Yōsuke Matsuoka

text: Yōsuke Matsuoka (1880–1946) oli Japanin 41. ulkoasiainministeri. Hän oli Japanin edustaja Kansainliitossa, kun Japani kieltäytyi noudattamasta Kansainliiton kehotusta vetäytyä Kiinasta. Hän kuoli sotarikosvankeudessa.


title: Yōsuke Matsuoka

text: Matsuoka muutti 13-vuotiaana Yhdysvaltoihin, josta hän palasi kansanedustajaksi Japanin alahuoneeseen 1930-luvulla. Hänen uskotaan ajatelleen lehtihaastattelujensa mukaan, että Japanin keisarikunnan piti olla kuin brittiläisen imperiumin: ulospäin suuntautunut laivasto- ja sotilasmahti.


title: Hélder Rosário

text: Hélder Miguel do Rosário (s. 9. maaliskuuta 1980 Lissabon, Portugali) on entinen portugalilainen jalkapalloilija. Hän pelasi keskuspuolustajana. Rosário omaa kapverdeläiset juuret.


title: Hélder Rosário

text: Rosário pelasi ennen ammattilaisuransa alkua Lourinhanensessa ja Sporting Clube de Portugalin reservijoukkueessa. Vuodet 2001–2003 hän edusti Maiaa ja Farensea, jotka kumpainenkin pelasivat Portugalin toiseksi korkeimmalla sarjatasolla.


title: Hélder Rosário

text: Kaudella 2003–2004 hän teki ensiesiitymisensä maan pääsarjassa pelatessaan Belenensesissä. Siirryttyään kauden jälkeen Boavistaan, hän kuului seuraavina kolmena kautena joukkueensa tärkeimpiin puolustuspään pelaajiin. Kolmen kauden aikana hän pelasi yhteensä 69 ottelua ja teki niissä kuusi maalia.


title: Hélder Rosário

text: Vuonna 2007 hän siirtyi yhdessä maanmiestensä Eliseun ja Paulo Jorgen kanssa Málagaan. Joukkue pelasi kaudella 2007–2008 Espanjan toiseksi korkeimmalla sarjatasolla. Rosário pelasi kauden aikana lähes kaikissa otteluissa, jääden pois vain kolmesta ottelusta. Kauden päätteeksi Málaga nousi maan pääsarjaan kahden vuoden tauon jälkeen.


title: Tsingtao (panimo)

text: Tsingtao () on Qingdaon mukaan nimensä saanut Kiinan suurin olutpanimo, joka valmistaa Tsingtao-olutta. Saksa hallitsi Shandongia toimilupa-alueenaan ensimmäiseen maailmansotaan saakka. Saksalaiset siirtolaiset perustivat olutta valmistavan panimon 1903, jolloin se oli nimeltään Germania-Brauerei. Japanilaiset valtasivat ensimmäiseen maailmansotaan liittyneinä panimon 1915 saksalaisilta, ja se oli japanilaisessa johdossa vuoteen 1945 saakka. Japanin hävittyä toisen maailmansodan panimo siirtyi Nanjingissa valtaa pitävän Kiinan tasavallan haltuun. Kun Kiinan kansantasavalta perustettiin, siitä tuli kiinalainen valtionyhtiö.


title: Tsingtao (panimo)

text: Panimo on Hongkongin pörssissä noteerattu yhtiö, ensimmäisiä kiinalaisia yhtiöitä, joille se sallittiin. Se on Kiinan suurin panimo, jonka markkinaosuus on 15 prosenttia. Tsingtao-olutta tuodaan Suomeen, ja se on tavallinen ruokajuoma kiinalaisravintoloissa. Tsingtaon maahantuoja Suomessa on on Oy Bornicon & Salming Ab.


title: Tsingtao (panimo)

text: Nimen translitterointi perustuu vanhaan järjestelmään, ja tätä muotoa yritys käyttää markkinoinnissaan.


title: Louis Riel -päivä

text: Louis Riel -päivä () on yleinen juhlapäivä Manitoban provinssissa Kanadassa. Päivän tarkoituksena on muistaa ja kunnioittaa métis-kansan johtajaa Louis Rielia. Rielin johtaman Redjoen kapinan (tai toisten arvioiden mukaan mielenosoituksen) seurauksena perustettiin Manitoban provinssi. Päivää vietetään helmikuun kolmantena maanantaina.


title: Louis Riel -päivä

text: Manitoban hallitus otti helmikuussa 2007 käsittelyyn ehdotuksen, jolla määriteltäisiin uusi virallinen juhlapäivä. Päätös, jonka mukaan juhlapäivää vietetään joka helmikuun kolmantena maanantaina vahvistettiin 17. huhtikuuta 2007. Juhlapäivän nimi valikoitui provinssin koululaisille suunnatun nimikilpailun kautta.


title: Louis Riel -päivä

text: Samaa päivää vietetään eri puolilla Kanadaa eri nimillä, esimerkiksi Albertassa, Saskatchewanissa ja Ontariossa Family Dayna () ja joissakin paikallisissa yhteisöissä Heritage Dayna ().


title: FreeCol

text: FreeCol on vuoropohjainen strategiapeli. Se on vuonna 1994 julkaistun "Colonization"-pelin klooni. "FreeCol" on avoimen lähdekoodin projekti ja peliä levitetään GNU GPL -lisenssillä. Peli on ohjelmoitu Java-kielellä. Pelissä on ideana perustaa siirtokunta ja lopuksi julistaa itsenäisyys.


title: FreeCol

text: Aloitusmaaksi voi valita jonkun "Colonizationin" aloitusmaista eli Ranskan, Hollannin, Espanjan tai Englannin. "FreeColissa" vaihtoehtoina ovat näiden lisäksi Portugali, Ruotsi, Tanska ja Venäjä.


title: FreeCol

text: Peliä jaetaan verkossa Windowsille, Mac OS X:lle ja Linuxille paketoituna. Peliä voi kuitenkin teoriassa pelata millä tahansa Java Virtual Machinea tukevalla laitteella.


title: Escape

text: Escape voi tarkoittaa ainakin seuraavia asioita:


title: Escape (radiokuunnelma)

text: Escape oli yhdysvaltalainen jännitys- ja seikkailukuunnelmasarja, jota CBS esitti 1947–1954.


title: Escape (radiokuunnelma)

text: Sarjan pilottijakso tehtiin 21. maaliskuuta 1947, ja ensimmäinen jakso esitettiin 7. heinäkuuta samana vuonna. Jaksojen kesto oli 30 minuuttia. Sarja oli suurimman osan elinajastaan sponsoroimaton, ja sen jaksojen lähetysajankohdat vaihtelivat suuresti. Kaikkiaan sarjalla oli ainakin 18 eri lähetysaikaa seitsemän vuoden aikana.


title: Escape (radiokuunnelma)

text: Sarjan alkujuonnon ääninä toimivat vuoroin William Conrad ja Paul Frees. Molemmat esiintyivät myös itse kuunnelmissa sekä pää- että sivurooleissa. Muita sarjassa esiintyneitä näyttelijöitä olivat muun muassa Jack Webb, Frank Lovejoy, Luis Van Rooten ja Jeff Chandler.


title: Escape (radiokuunnelma)

text: Sarjassa esitettiin kuunnelmasovitukset muun muassa Rudyard Kiplingin novellista "The Man who would be a King", F. Scott Fitzgeraldin novellista "The Diamond as Big as Ritz" ja Joseph Conradin novellista "Typhoon". Yhteensä jaksoja esitettiin yli 240 kappaletta, joista useimmat ovat säilyneet. Useista sarjan ohjelmista on olemassa kaksi versiota, joista toinen on esitetty Yhdysvaltain itärannikolla, ja toinen muutamaa vuorokautta myöhemmin samalla näyttelijäkaartilla länsirannikolla. Eri versiot voidaan erottaa toisistaan lähinnä musiikin perusteella. Viimeinen jakso esitettiin 25. syyskuuta 1954. Monet jaksoista tehtiin uudestaan radiosarjassa "Suspense"


title: Tadahiro Nomura

text: Tadahiro Nomura (, s. 10. joulukuuta 1974 Kōryō, Naran prefektuuri, Japani) on japanilainen judoka, kolminkertainen olympiavoittaja.


title: Tadahiro Nomura

text: Nomura on kilpaillut koko kansainvälisen uransa ajan 60 kg:n painoluokassa. Hän saavutti hopeaa junioreiden MM-kilpailuissa Kairossa 1994. Atlantan olympialaisissa 1996 hän voitti kultaa 60-kiloisissa kukistettuaan loppuottelussa italialaisen Girolamo Giovinazzon. Pariisin MM-kilpailuissa 1997 hän voitti saman sarjan loppuottelussa Georgian Giorgi Revazišvilin. Minskissä 1998 hän oli voittamassa joukkuekilpailun maailmanmestaruutta Japanin joukkueessa.


title: Tadahiro Nomura

text: Nomura voitti 60 kg:n olympiakultaa toistamiseen Sydneyssä 2000 kukistettuaan loppuottelussa eteläkorealaisen Jung By-Kyungin. Osakan MM-kilpailuissa 2003 hän saavutti samassa painoluokassa pronssia. Ateenan olympialaisissa 2004 Nomura voitti kolmannen kerran peräkkäin olympiakultaa 60 kg:n sarjassa. Loppuottelussa hän voitti Georgian Nestor Khergianin.


title: Tadahiro Nomura

text: Nomura on saavuttanut maailmancup- ja Continental Open -kilpailuissa kuusi voittoa, kaksi kakkossijaa ja kolme kolmossijaa. Japanin mestaruuskilpailuissa hänellä on aikuisten sarjassa kuusi kultaa, kaksi hopeaa ja yksi pronssi.


title: Hannu Kalevi Riikonen

text: Hannu Kalevi Riikonen (s. 3. elokuuta 1948 Helsinki) on Helsingin yliopiston yleisen kirjallisuustieteen emeritusprofessori. Riikosen erityisaloja ovat antiikin kirjallisuus sekä Pentti Saarikosken ja James Joycen tuotanto.


title: Hannu Kalevi Riikonen

text: H. K. Riikonen kirjoitti ylioppilaaksi Helsingin normaalilyseosta vuonna 1967. Hän valmistui Helsingin yliopistosta filosofian kandidaatiksi vuonna 1970, maisteriksi vuonna 1972, lisensiaatiksi vuonna 1973 ja filosofian tohtoriksi vuonna 1978. Hän oli kirjallisuushistorian dosentti Helsingin yliopistossa 1978–1994, Jyväskylän yliopistossa 1979– ja Joensuun yliopistossa 1981–.


title: Hannu Kalevi Riikonen

text: Vuosina 1971–1974 hän toimi Rooman kirjallisuuden assistenttina (viransijaisena) ja kevätlukukaudella 1974 yleisen kirjallisuustieteen virkaatekevänä apulaisprofessorina Helsingin yliopistossa. Vuosina 1974–1981 hän oli opettajana Helsingin seudun kesäyliopistossa. Vuosina 1979–1993 tohtori Riikonen toimi yleisen kirjallisuustieteen virkaatekevä apulaisprofessorina tai professorina Turun yliopistossa ja kevätlukukaudella 1986 Oulun yliopiston kirjallisuustieteen professorin viransijaisena. Vuosina 1994–1997 Helsingin yliopiston yleisen kirjallisuustieteen ja estetiikan apulaisprofessorina ja vuonna 1997 hänet nimitettiin yleisen kirjallisuustieteen professoriksi, mistä virasta hän jäi eläkkeelle vuonna 2016.


title: Hannu Kalevi Riikonen

text: Riikonen oli vuonna 2007 julkaistun teoksen "Suomennoskirjallisuuden historia" päätoimittaja ja toinen vuonna 2013 julkaistun teoksen "Suomennetun tietokirjallisuuden historia" kirjoittajista. Hän oli myös yksi "Kulttuuri antiikin maailmassa" ja "Kirjallisuus antiikin maailmassa" -kirjojen kirjoittajista. Riikonen on toiminut järjestötehtävissä Olavi Paavolainen Seurassa sekä "The James Joyce Society of Sweden and Finland" -järjestössä sekä muun muassa "Acta Semiotica Fennica" -lehden toimitusneuvoston jäsenenä.


title: Hannu Kalevi Riikonen

text: Professori Riikonen on ollut Suomalaisen Tiedeakatemian jäsen vuodesta 2002. Hänet kutsuttiin Academia Europæan jäseneksi vuonna 2015.


title: Kauppakaari

text: Kauppakaari voi viitata seuraaviin


title: Terminaattorigeeni

text: Terminaattorigeeni on muuntogeeniseen orgamismiin siirrettävä geeni, joka estää organismia tuottamasta uutta sukupolvea omista siemenistään. Terminaattorigeenejä käytetään geenitekniikan kaupallisilla aloilla, jotta geenimuunneltujen tuotteiden viljelijät eivät voisi kierrättää tuotteiden siemeniä, vaan joutuisivat ostamaan uudet siemenet jokaiselle kylvökerralle.


title: Terminaattorigeeni

text: Monsanton nykyään omistama terminaattorigeenipatentti Yhdysvalloissa (USPTO Patent Number 5,723,765)


title: Vaasan puuvilla

text: Vaasan Puuvilla Osakeyhtiö (nimi vuoteen 1928 "Vaasan Puuvillatehdas Osakeyhtiö – Wasa Bomulls Manufaktur Aktiebolag") oli suomalainen vuosina 1857–1964 toiminut tekstiiliteollisuusyritys, jolla oli tuotantolaitokset Vaasan Palosaaressa.


title: Vaasan puuvilla

text: Vaasan puuvillatehtaan perusti 1857 kauppaneuvos August Alexander Levón, joka oli perustamassa myös toista merkittävää vaasalaista teollisuusyritystä Vaasan Höyrymylly Oy:tä. Yhtiön kehruutehdas valmistui 1859 ja kutomo 1868. Jo 1900-luvun alussa yhtiön palveluksessa oli yli 1 000 työntekijää. 1930-luvun alussa Vaasan Puuvillan osuus koko Suomen puuvillatuotannosta oli 12,5 prosenttia. Lamakausi pakotti suomalaiset puuvillatehtaat yhteistyöhön ja niinpä ne perustivat 1933 Tampereelle yhteisen myyntiorganisaation nimeltä Puuvillatehtaitten Myyntikonttori Oy (PMK). Vuonna 1936 puuvillatehtaat sopivat myös tuotannon jakamisesta eri tehtaiden kesken ja Vaasan tehtaan kiintiöksi tuli 9,2 prosenttia. Vuonna 1950 yhtiön tehdaslaitoksiin kuuluivat puuvillakehräämö, ompelulankatehdas, kutomo, värjäämö ja viimeistelylaitos. Samana vuonna yhtiön myynti oli 490 miljoonaa markkaa ja 1950-luvulla työntekijöiden määrä oli suurimmillaan noin 1 300. Vaasan puuvillatehdas erikoistui 1950-luvulla ompelulangan tuottamiseen.


title: Vaasan puuvilla

text: Ulkomainen tuontikilpailu ja kohonneet tuotantokustannukset johtivat siihen, että Vaasan Puuvilla Oy fuusioitiin 1964 Finlayson-Forssa Oy:hyn. Finlayson, Tampella ja Porissa toiminut Porin Puuvilla Oy olivat jo 1941 hankkineet haltuunsa Vaasan Puuvillan osake-enemmistön. Fuusion jälkeen Vaasan tehtaiden osuus Finlaysonin tuotannosta oli noin 15 prosenttia. Vaasan kehräämö lopetettiin 1960-luvun lopulla ja kutomon toiminta päättyi 1980. Vaasan puuvillatehtaan tiloissa toimii nykyisin Vaasan yliopisto sekä useita pienyrityksiä.


title: Porin Puuvilla

text: Porin Puuvilla Oy oli suomalainen vuosina 1898–1974 toiminut puuvillakankaita ja lankaa valmistanut tekstiiliteollisuusyritys, jonka tuotantolaitokset sijaitsivat Porissa.


title: Porin Puuvilla

text: Yrityksen perustivat vuonna 1898 Gustav Efraim Ramberg ja joukko porilaisia liikemiehiä. Se toimi vuosina 1898–1921 "Porin Puuvillateollisuus Oy"-nimisenä, mutta tämä yhtiö lakkautettiin juridisista syistä. Sen omaisuus myytiin uudelle Porin Puuvilla Oy -nimiselle yhtiölle, jolla oli kuitenkin samat omistajat. Yhtiön suurin omistaja oli A. Ahlström Oy (30–40 prosenttia osakkeista) ja Ahlströmin suku.


title: Porin Puuvilla

text: Vuonna 1912 yhtiöllä oli 650 työntekijää ja myynti oli 4,5 miljoonaa markkaa. 1926 Poriin perustettiin kankaanpainolaitos johon hankittiin kolmi- ja kuusiväriset telapainokoneet Saksasta. Tämä painolaitos oli toinen Suomessa, ensimmäinen oli perustettu 1861 Forssaan. Painolaitosta uudistettiin 1930-luvulla ja vuonna 1938 otettiin käyttöön filmipaino joka mahdollisti leveämpien kankaiden painamisen suuremmilla kuvioilla ja kirkkaammilla väreillä. Tehtaan oma painokangassuunnitteluateljee aloitti toimintansa 1956 ja se toimi vuoteen 1977 saakka jolloin kankaiden suunnittelu siirrettiin Forssaan.


title: Porin Puuvilla

text: Porin Puuvilla Osakeyhtiö fuusioitiin 1974 Oy Finlayson Ab:hen. Puuvillatehtaan kutomon palon jälkeen vuonna 1981 sen tuotantoa alettiin ajaa alas niin, että tuotanto päättyi lopullisesti kesällä 1994.


title: Porin Puuvilla

text: Porin Puuvillan tehdaslaitokset sijaitsivat Kokemäenjoen pohjoisrannalla Porin Isosannan kaupunginosassa. Tehdasalueen ja sen rakennukset suunnitteli arkkitehti August Krook.


title: Porin Puuvilla

text: Puuvillakehräämö ja -kutomo aloittivat toimintansa 1900 ja värjäämö 1902. Vuonna 1934 valmistui arkkitehti Rainer Finnilän suunnittelema konttorirakennus, joka käsitti myös johtajan asunnon.


title: Porin Puuvilla

text: Vuonna 1981 puuvillatehtaan kutomo tuhoutui suuressa tehdaspalossa, joka oli Suomen kaikkien aikojen suurin teollisuuslaitosta kohdannut tulipalo.


title: Porin Puuvilla

text: Puuvillatehtaan tiloissa toimii nykyään Porin yliopistokeskus sekä lukuisa joukko eri alojen yrityksiä. Vuonna 2012 puuvillatehtaan entisen kutomon paikalle alettiin rakentaa suurta ostoskeskusta. Kauppakeskus Puuvilla valmistui syksyllä 2014 ja se on yksi Suomen suurimmista kauppakeskuksista.


title: Porin Puuvilla

text: Puuvillatehtaan alue kuuluu Museoviraston inventoimiin Valtakunnallisesti merkittäviin rakennettuihin kulttuuriympäristöihin yhdessä vieressä sijaitsevan Porin konepajan alueen kanssa.


title: Axel Leijonhufvud

text: Axel Steninpoika Leijonhufvud (Lewenhaupt-suku; 11. helmikuuta 1554, Jönköping, Ruotsi – 1619, Rosheim, Elsass) oli ruotsalainen valtaneuvos, Suomen käskynhaltija 1587–1589 ja Raaseporin kreivikunnan kreivi. Hän oli hyvän koulutuksen saanut aatelismies, josta tuli Suomen ensimmäinen laajoin valtuuksin hallinnut virkamies. Hänen maineensa on kuitenkin varsin negatiivinen johtuen kovista otteista alaisiaan kohtaan ja monista poliittisista puolenvaihdoista.


title: Axel Leijonhufvud

text: Leijonhufvud sai Raaseporin kreivikunnan haltuunsa 1585 äitinsä Ebba Lilliehöökin luopuessa siitä. Kreivikuntaan kuului Raaseporin linna, Inkoon ja Karjaan pitäjät sekä Lohjan Töytäri ja Tammisaaren kartano ja kaupunki. Hän asui kartanossa 1585–1589, muutti Ruotsiin eikä enää palannut tiluksilleen. Vuonna 1585 hänestä tuli myös Raaseporin ja Hämeenlinnan linnaläänien käskynhaltija. Suomen käskynhaltijana hän johti Karjalaa lukuun ottamatta koko muun maan yleishallintoa, johon ei kuulunut verotus eikä tilintarkastustoimi.


title: Axel Leijonhufvud

text: Leijonhufvud otti osaa aatelisopposition kokoukseen Tallinnassa 1589 kannattaen Sigismundin paluun vastustajia. Hän menetti kuningas Juhana III:n ystävyyden sekä virkansa ja läänityksensä. Hänen korkea aatelinen syntyperänsä ja laajat tietonsa mahdollistivat toiminnan jatkamisen Ruotsissa. Juhanan kuoleman jälkeen 1592 hän yritti Sigismundin puolesta aikaansaada levottomuuksia Länsi-Götanmaalla Kaarle-herttuaa vastaan, mutta hänen oli paettava Puolaan turvaan.


title: Axel Leijonhufvud

text: Leijonhufvud vaihtoi puolta ja ryhtyi Kaarlen kannattajaksi, jolloin hänet nimitettiin laamanniksi ja Länsi-Götanmaan käskynhaltijaksi. Hän oli ainoa valtaneuvos, joka osallistui Arbogan valtiopäiville 1597 ja Linköpingin valtiopäivillä 1600 hän vastusti valtaneuvosten tuomitsemista kuolemaan. Tämä teki Kaarlen epäluuloiseksi ja välttääkseen vangitsemisen Leijonhufvud pakeni Saksaan, jossa harjoitti Kaarlen vastaista mielipiteenmuokkausta. Vuonna 1613 hän yritti palata Ruotsiin, mutta Kustaa II Aadolf ei antanut siihen lupaa.


title: KLX

text: Lyhenne KLX voi tarkoittaa ainakin seuraavia


title: Hugh

text: Hugh (myös Chucus tai Chugus) oli Austrasian major domus vuosina 617–623. Hänen seuraajansa oli Pipin I.


title: Lee Won-Hee

text: Lee Won-Hee ( (유도 선수), s. 19. heinäkuuta 1981) on eteläkorealainen judoka, lajin olympiavoittaja ja maailmanmestari.


title: Lee Won-Hee

text: Lee voitti Jejun universiadeissa 2003 kultaa alle 73 kg:n sarjassa. Pari viikkoa myöhemmin hän voitti saman sarjan maailmanmestaruuden kukistettuaan Osakan kisojen loppuottelussa ranskalaisen Daniel Fernandesin. Myöhemmin samana syksynä hän voitti vielä 73-kiloisten Aasian mestaruuden Jejussa. Loppuottelussa hän voitti Japanin Yusuke Kanamarun.


title: Lee Won-Hee

text: Lee voitti Ateenan olympialaisissa 2004 kultaa alle 73 kg:n painoluokassa kukistettuaan loppuottelussa Venäjän Vitali Makarovin. Dohan Aasian kisoissa 2006 hän sai kultaa 73-kiloisissa voitettuaan loppuottelussa japanilaisen Masahiro Takamatsun. Hän kuului samana vuonna lisäksi joukkuekilpailun MM-pronssia Pariisissa saaneeseen Korean tasavallan joukkueeseen.


title: Lee Won-Hee

text: Lee on voittanut viisi maailmancupin kilpailua, ollut kerran toinen ja kaksi kertaa kolmas.


title: Distro

text: Distro tarkoittaa monissa erilaisissa yhteyksissä jakeluun keskittyvää toimijaa. Vrt. .


title: Distro

text: Linux-nimellä levitetään useita valmiiksi tuotteistettuja ohjelmistokokoelmia asennus- ja ylläpito-ohjelmineen, joita kutsutaan ohjelmistojärjestelmään sisälletyn vapaasti levitettävän käyttöjärjestelmän jakeluiksi, jakelupaketeiksi, levitysversioiksi, distribuutioiksi tai tuttavallisesti distroiksi.


title: Distro

text: Alakulttuurien parissa toimii paljon "distroja" eli yksittäisiä levymyyjiä, jotka välittävät esimerkiksi postimyynnillä äänitteitä musiikin kuuntelijoille. "Distroilu" on suosittua esimerkiksi musiikin alakulttuureissa kuten esimerkiksi punk -musiikin ja äärimetallin parissa. Distrot toimivat monesti myös pienlevy-yhtiöinä ja siten harjoittavat myös julkaisutoimintaa.


title: Distro

text: Distroilla ei yleensä ole kiinteätä liiketilaa vaan myynti toteutetaan postimyynnillä ja konserttitilaisuuksissa.


title: Distro

text: Nykyisin äänitteitä levitetään myös internetin kautta, jonne se on suureksi osaksi siirtynyt.


title: Soihtu (neuvostoliittolainen lehti)

text: Soihtu oli Leningradissa vuosina 1927–1930 ilmestynyt suomenkielinen kulttuurilehti. Se oli isokokoinen, 16–25 sivua käsittävä kuvitettu kuukausilehti. Soihdussa julkaistiin uutisia kotimaasta ja ulkomailta, historiallisaiheisia kirjoituksia, kertomuksia, runoja, kuvauksia sekä kirjallisuuskritiikkiä. Lehden vastaavana toimittajana oli koko sen toiminnan ajan Yrjö Karppanen. Toimituskuntaan kuuluivat mm. Väinö Aalto, Santeri Mäkelä, Ragnar Rusko ja Yrjö Savolainen. Taiteilijana toimi Eino Salmi. Lehden levikki oli noin 4 000 kappaletta.


title: Soihtu (neuvostoliittolainen lehti)

text: Soihdun ensimmäinen numero ilmestyi vuonna 1927 loka-marraskuun kaksoisnumerona. Kanteen oli piirretty veneessä seisova, intoa hehkuva soihdunkantaja. Ison otsikon varjostama tuli heijastui kauas vedenpintaan. Tämä romanttinen hahmo säilyi lehden tunnuksena vuoteen 1929 saakka. Vuonna 1930 Soihdusta tuli Leningradin proletaarikirjailijoiden yhdistyksen suomenkielisen jaoston äänenkannattaja ja se sai voimakkaammin kirjallisuuslehden luonteen. Alkuperäinen suomenkielinen kaunokirjallisuus muodosti pääosan sen sisällöstä. Proosaa edustivat mm. Josef Schultzin, Ragnar Ruskon, Lea Helon, Fjodor Ivatšovin, Oskar Johanssonin ja Yrjö Savolaisen kertomukset, kuvaukset ja pakinat. Runoja julkaisivat Jalmari Virtanen, Lea Helo, Ragnar Rusko, Santeri Mäkelä, Toivo Raita, Valdemar Vikman ym. Kirjallisuuskriitikkoina esiintyivät Lea Helo, Väinö Aalto, Santeri Mäkelä, Ragnar Rusko, Aleksanteri Mantere ja Yrjö Savolainen. Käännösproosaa edustivat mm. Maksim Gorkin, Aleksei Tolstoin ja Larisa Reisnerin kertomukset. Jatkoromaaneina ilmestyivät Aleksandr Serafimovitšin "Rautavyöry" ja Lidija Seifullinan "Virineja".


title: Soihtu (neuvostoliittolainen lehti)

text: Joulukuussa 1930 Soihtu yhdistettiin Petroskoissa julkaistuun Punakantele-lehteen.


title: Vanuvuori

text: Vanuvuori on mäki Kuopion kaupungin eteläosissa noin 13 kilometriä keskustasta etelään. Mäen korkin huippu "Ukko-Vanu" on 212 metriä merenpinnasta, joten se on Kuopion neljänneksi korkein mäki. Vanuvuori kohoaa Kallaveden pinnasta 130 metriä, ja se sijaitsee Hiltulanlahden rannalla. Vanuvuorella sijaitsee yksi Kuopion suurimmista luonnonsuojelualueista.


title: Vanuvuori

text: Kuopion 39. kaupunginosana Vanuvuori sijaitsee Hiltulanlahden kaupunginosan itäpuolella ja Pirtin kaupunginosan eteläpuolella. Se on veden rajaama kolmesta ilmansuunnasta: idässä se rajoittuu Kallaveden Mustalahteen, pohjoisessa Koiraveteen ja lännessä (Koiraveden) Hiltulanlahteen. Tieyhteys kaupunginosaan johtaa etelästä Hiltulanlahden kautta.


title: Vanuvuori

text: Vanuvuorelle aiotaan rakentaa vuoden 2015 jälkeen asuinalue.


title: Vaajasalo

text: Vaajasalo on 973 hehtaarin kokoinen saari Kallavedessä Kuopiossa. Se on Kallaveden suurimpia saaria. Vaajasalon asukasluku on 84.


title: Vaajasalo

text: Vaajasalon ja Itkoniemen välille aurataan talvisin jäätie. Maakuntakaavan suunnitelmissa Valtatien 17 uusi linjaus kulkee tulevaisuudessa Vaajasalon kautta. Vaajasaloon aiotaan rakentaa myös 5 000 asukkaan kaupunginosa. Saareen on tällä hetkellä lossiyhteys. Saaressa toimii Alahovin Viinitila.


title: Punakantele

text: Punakantele oli Petroskoissa ja Leningradissa vuosina 1928–1932 ilmestynyt suomenkielinen kirjallisuuslehti.


title: Punakantele

text: Karjalan proletaarikirjailijoiden yhdistyksen aikakauslehden ensimmäinen numero ilmestyi Petroskoissa maaliskuussa 1928 nimellä "Puna-Kantele". Lehden tehtäväksi asetettiin Neuvosto-Karjalan kansallisen kirjallisuuden kehittäminen. Joulukuussa 1929 lehti yhdistettiin Leningradissa ilmestyneeseen Soihtu-kulttuurilehteen, ja sen nimi sai muodon "Punakantele". Uuden julkaisun toimitus työskenteli Leningradissa ja kuului Leningradin proletaarikirjailijoiden yhdistyksen alaisuuteen. Petroskoihin jäi toimitusneuvosto, jonka johdossa oli Herman Laukkanen.


title: Punakantele

text: Vuonna 1928 lehdestä ilmestyi vain yksi numero, seuraavana vuonna neljä numeroa, ja vuonna 1930 siitä tuli kuukausilehti. Levikki nousi 2 500 kappaleesta vuonna 1928 aina 8 000 kappaleeseen vuonna 1931, jolloin lehti ilmestyi jo Punakanteleen nimellä. Päätoimittajana toimi Lea Helo sekä myöhemmin Kalle Lepola ja Ludvig Kosonen.


title: Punakantele

text: Lehti julkaisi kaunokirjallisen proosan ja runouden lisäksi myös kansanrunouden näytteitä sekä neuvoja aloitteleville kynäilijöille. Ahkerimpia kirjoittajia olivat jo tuolloin tunnetut runoilijat Jalmari Virtanen ja Lea Helo, yksi Petroskoin suomalaisen teatterin perustajista Ragnar Nyström (Rusko), kansanrunouden tutkija Risto Bogdanov ja nuori karjalainen prosaisti Fjodor Ivatšov. Punakanteleessa julkaistiin karjalaisten kirjailijoiden Nikolai Jaakkolan ja Antti Timosen ensimmäiset teokset. Lehden kirjoittajiin kuuluivat myös Arvi Nummi, Hilda Tihlä, Lauri Luoto, Kirilä Virtanen, Matti Husu (Pursi), Einari Leino, Josef Schultz, Väinö Aalto ja Onni Tuomi. Punakanteleessa julkaistiin jonkin verran käännösproosaa ja -runoutta, mm. Maksim Gorkia, Juri Libedinskia, Demjan Bednyitä, Mihail Svetlovia, Nikolai Tihonovia, Aleksandr Fadejevia sekä joitakin ulkomaisia tekijöitä.


title: Punakantele

text: Huhtikuuhun 1931 asti Punakanteletta kustansi lähes yksin Leningradin kirjailijayhdistys. Karjalan yhdistystä syytettiin toimettomuudesta, mutta kumpikaan yhdistys ei kyennyt rakentavaan yhteistyöhön. Kesäkuuhun mennessä lehden levikki putosi 2 500 kappaleeseen. Samanaikaisesti pohdittiin lehden nimen muuttamista, koska sen ei katsottu enää vastaavan ajan vaatimuksia. Tammikuussa 1932 lehti sai nimen Rintama.


title: Rintama (lehti)

text: Rintama oli Leningradissa ja Petroskoissa vuosina 1932–1937 ilmestynyt suomenkielinen kaunokirjallinen ja yhteiskuntapoliittinen aikakauslehti. Sen edeltäjä oli Leningradissa vuosina 1927–1930 julkaistu kulttuurilehti Soihtu, joka vuonna 1930 yhdistettiin Petroskoissa vuodesta 1928 julkaistuun Puna-Kantele-kirjallisuuslehteen. Vuodesta 1930 lähtien lehti ilmestyi nimellä "Punakantele", joka sittemmin päätettiin vaihtaa luokkataistelua paremmin kuvaavaksi "Rintamaksi". Julkaisijana toimi Kustannusliike Kirja.


title: Rintama (lehti)

text: Rintama oli kooltaan suurempi kuin sen edeltäjät. Aluksi se ilmestyi kaksi kertaa kuukaudessa. Vuonna 1933 julkaisusta tuli kuukausilehti, jonka koko käsitti tavallisesti 16 sivua, joinakin kuukausina 20–24 sivua. Myöhemmin lehti ilmestyi milloin kerran kuukaudessa tai kerran kahdessa kuukaudessa, milloin kaksi kertaa kuussa. Vuodesta 1935 lähtien sen koko oli 80 sivua. Lehden levikki laski jatkuvasti. Kun vuonna 1932 se oli 4 220 ja joinakin kuukausina yli 7 000, niin vuonna 1933 se laski 2 000 kappaleeseen ja vuonna 1937 1 607 kappaleeseen.


title: Rintama (lehti)

text: Lehden päätoimittajan työskenteli vuoden 1934 puoliväliin saakka Urho Ruhanen. Leningradin proletaarikirjailijoiden yhdistyksen suomenkielisestä jaostosta toimitusneuvostoon valittiin Ruhasen lisäksi Saimi Hellman ja Kalle Pietarinen. Karjalaa edustivat Jalmari Virtanen, Herman Laukkanen, Oskar Johansson ja Fjodor Ivatšov. Vuonna 1934 päätoimittajan tehtäviä hoitivat Jalmari Virtanen ja Arvi Leppänen, vuonna 1935 Otto Oinonen ja Kalle Vento sekä jälleen Jalmari Virtanen. Vuonna 1936 päätoimittajaksi tuli Fjodor Ivatšov, mutta käytännössä viimeisen toimittajan tehtäviä hoiti Tatu Väätäinen. Toimitusneuvoston jäseninä toimivat eri aikoina myös Viljo Paju, Urpo Takala, Eemeli Lehtokivi, Uljas Vikström, Allan Visanen, Frans Perho, Kerttu Mäkelin, Nikolai Jaakkola ja John Lindberg. Taiteilijana työskenteli loppuun saakka Eino Salmi. Rintaman toimitus sijaitsi Leningradissa vuoteen 1933 saakka. Vuonna 1934 toimitus ja toimitusneuvosto muuttivat Petroskoihin. Leningradissa lehden edustajana toimi Eino Salmi.


title: Rintama (lehti)

text: Kaunokirjallisuuden osuus oli Rintamassa pienempi kuin Soihdussa ja sittemmin Punakanteleessa. Suomenkielisen proosan kirjoittajia olivat Lyyli Grönlund, Yrjö Savolainen, Torsten Heimovaara, Sakari Kankaanpää, Petri Palo, Allan Visanen, Ludvig Kosonen, Einari Leino, Kalle Karjalainen (Vento), Eemeli Parras, Urpo Takala, Josef Hämäläinen ja Antero Teräs. Runoilijoista tunnetuimpia olivat Mikael Rutanen, Einari Leino, Jalmari Virtanen, Lea Helo, Ludvig Kosonen ja Emil Virtanen. Arvosteluosastossa julkaistiin kirjaesittelyjä ja -arvosteluja sekä yleisluontoisia artikkeleita, jotka käsittelivät kirjallisuudentutkimuksen ongelmia ja kirjallisuuden kehitystä Neuvosto-Karjalassa ja koko Neuvostoliitossa.


title: Rintama (lehti)

text: Vuonna 1934 kaunokirjallisuuden ja arvostelujen osuus lehdestä laski jyrkästi ja sen sisältö köyhtyi. Tästä lähtien Rintamaa leimasivat demagogiset vääristelyt ja tekaistut poliittiset syytökset. ”Satunnaiset virheet ja kokemattomuus tulkittiin ideologiseksi tihutyöksi ja kirjailijoiden teokset julistettiin poliittisesti vahingollisiksi” (Aalto).


title: Rintama (lehti)

text: Toimituksen muutettua Petroskoihin sitä ei enää kiinnostanut leningradilaisten kirjailijoiden toiminta. Käännöskirjallisuuden osuus lehdestä kasvoi kahteen kolmasosaan. Ainoastaan runous oli alkuperäistä, mutta senkin osuus vähentyi. Toimituskunta selitti tilannetta sillä, että lehden tulee välittää suomenkieliselle lukijakunnalle venäläisten ja muunkielisten neuvostokirjallisuuden teoksia. Samalla lehti menetti merkityksensä omaperäisenä julkaisuna.


title: Rintama (lehti)

text: Rintama lakkautettiin vuoden 1930-luvun lopun suomalaisvainojen seurauksena. Viimeinen numero ilmestyi lokakuussa 1937. Seuraavan vuoden alusta lähtien sen korvasi karjalankielinen aikakauslehti Karelija.


title: Martta Martikainen-Ypyä

text: Martta Irene Martikainen-Ypyä (19. syyskuuta 1904 Iisalmi – 17. joulukuuta 1992 Helsinki) oli suomalainen arkkitehti.


title: Martta Martikainen-Ypyä

text: Martikainen-Ypyän vanhemmat olivat Kalle Martikainen ja Rosa Matilda Asikainen. Hän pääsi ylioppilaaksi 1924 ja valmistui arkkitehdiksi Teknillisestä korkeakoulusta 1932. Martikainen-Ypyä toimi Puolustusministeriön rakennustoimiston arkkitehtina 1928–1936 ja suunnitteli tällöin Helsinkiin Puolustusvoimain autopataljoonan kasarmin ja autohallit (1935, 1937). Vuonna 1936 Martikainen-Ypyä perusti miehensä arkkitehti Ragnar Ypyän kanssa arkkitehtitoimiston Viipuriin. Toimisto siirtyi Helsinkiin pari vuotta myöhemmin 1938. Sotavuosien jälkeen hän oli Tukholmassa Hyresgästernas Sparkasse- och Byggnadslånebyrån (HSB) johtavana arkkitehtina 1944–1949.


title: Martta Martikainen-Ypyä

text: Martikainen-Ypyä suunnitteli puolisonsa kanssa useita rakennuksia, kuten Starckjohannin liiketalon Lahteen 1950, sekä Lauritsalan kirjaston Veikko Malmion kanssa. Hän lahjoitti Ypyöiden toimiston koko piirustuskokoelman Arkkitehtuurimuseolle vuonna 1982.


title: Come Undone

text: Come Undone voi tarkoittaa seuraavia:


title: And Then We Kiss

text: "And Then We Kiss" on Britney Spearsin kappale ja promootiosingle hänen albumiltaan "".


title: Baichung Bhutia

text: Baichung Bhutia () (s. 15. joulukuuta 1976, Tinkitam, Sikkim, Intia) on intialainen jalkapalloilija. Bhutia on Intian maajoukkueen kapteeni ja hän pelaa kalkuttalaisessa Mohun Baganissa. Bhutialle on pystytetty Namchiin oma stadion, Baichung Stadium.


title: Autotekniikka

text: Autotekniikka on yksi ajoneuvotekniikan osa-alueista. Autotekniikkaan kuuluu mm. auton rakenne ja toiminta, tuotanto, turvallisuus, ympäristövaikutukset ja käyttö.


title: Autotekniikka

text: Kuten muunkin tekniikan, autotekniikankin tieteellinen perusta on luonnontieteellinen.


title: Autotekniikka

text: Suomessa autotekniikkaa voi opiskella ammattikorkeakouluissa sekä teknillisissä yliopistoissa, joista opiskelijat valmistuvat insinööreiksi (AMK) sekä diplomi-insinööreiksi.


title: Prokles

text: Prokles () oli kreikkalaisessa mytologiassa Aristodemoksen ja Argeian poika ja Spartan mytologinen kuningas. Häntä pidetään kaksoisveljensä Eurystheneen kanssa Spartan kaupunkivaltion perustajana ja eurypontidien kuningassuvun ensimmäisenä kuninkaana.


title: Prokles

text: Sen jälkeen kun herakleidit olivat valloittaneet Peloponnesoksen, maat jaettiin hyökkäysten osallistuneiden veljesten kesken arvalla. Eurysthenes ja Prokles saivat isänsä osuuden, joka osui Lakoniaan.


title: Väinö Aalto

text: Väinö Aalto (; 12. syyskuuta 1899 Pori – 27. tammikuuta 1938 Leningrad) oli suomalaissyntyinen Neuvostoliitossa asunut lehtimies, kirjailija ja kirjallisuudentutkija.


title: Väinö Aalto

text: Väinö Aalto syntyi kuorma-ajurin perheeseen. Kansakoulun jälkeen hän opiskeli kauppaopistossa ja työväenopistossa. Vuonna 1916 Aalto liittyi Suomen sosialidemokraattisen puolueen jäseneksi. Huhtikuussa 1918 hän taisteli punaisten puolella Suomen sisällissodassa, jäi vangiksi ja tuomittiin kolmen vuoden ehdolliseen vankeusrangaistukseen. Tuomion jälkeen hän palasi Poriin.


title: Väinö Aalto

text: Vuoden 1920 alussa Aalto liittyi Suomen sosialistiseen työväenpuolueeseen. Syyskuusta 1920 lähtien hän toimi Savon Kansan toimittajana Kuopiossa. Vuoden 1921 alussa hän sai tuomion kommunistisen propagandan levittämisestä, minkä jälkeen hän siirtyi Neuvostoliittoon.


title: Väinö Aalto

text: Vuonna 1921 Aalto liittyi Venäjän kommunistisen puolueen jäseneksi. Vuosina 1921–1924 hän työskenteli Komsomolin läänikomitean vastuullisena sihteerinä ja vuosina 1924–1926 Vapaus-lehden toimitussihteerinä. Vuosina 1926–1927 hän toimi Leningradin suomalaisen valistustalon puolueosaston sihteerinä ja suomenkielisen Nuori kaarti -komsomolilehden vastaavana toimittajana. Hän työskenteli myös Kustannusliike Kirjan toimittajana, Luoteisten vähemmistökansojen kommunistisen yliopiston suomalaisen osaston opettajana, kirjailijana ja kirjallisuuskriitikkona sekä Leningradin proletaarikirjailijoiden yhdistyksen suomalaisen osaston sihteerinä.


title: Väinö Aalto

text: Vuodesta 1931 lähtien Aalto harjoitti jatko-opintoja Punaprofessuurin instituutissa, Taiteentutkimuksen instituutissa ja vuodesta 1935 Venäjän tiedeakatemian kirjallisuuden instituutissa. Vuonna 1937 hän väitteli August Strindbergin tuotannosta.


title: Väinö Aalto

text: Vuonna 1937 tiedeakatemian Leningradin puoluekomitea erotti Aallon NKP(b):sta. Häntä syytettiin ”yhteydenpidosta kansanvihollisiin ja suursuomalaisen vastavallankumouksellisen fašistisen teorian soveltamisesta kirjallisissa töissään”. Lokakuun 6. päivästä hän työskenteli revolverisorvaajana Engelsin tehtaalla. NKVD pidätti Aallon 25. lokakuuta 1937. Hänet tuomittiin vakoojana kuolemaan ja teloitettiin. Aalto todettiin syyttömäksi vuonna 1955.


title: Classic Bodybuilding

text: Classic Bodybuilding on vaihtoehtoinen kehonrakennuskilpailu niille, jotka haluavat kilpailla kehonrakennuksessa ja kehittää fysiikkaansa enemmän esteettisten arvojen mukaisesti hieman pienemmällä lihasmassalla.


title: Classic Bodybuilding

text: Kilpailu on Suomen Fitnessliiton alainen ja siinä noudatetaan European Bodybuilding and Fitness Federationin (EBFF) sääntöjä. Kilpailussa on myös WADA:n sääntöjen mukaiset doping-testit, ADT:n suorittamana.


title: Classic Bodybuilding

text:
Kilpailijan pituus suhteutetaan hänen painoonsa.
Tasan ja alle 170-senttinen kilpailija saa painaa (pituus - 100 kg + 2 kg), esim. 170 cm pitkä kilpailija saa painaa 72 kg.
Tasan ja alle 175-senttinen kilpailija saa painaa (pituus - 100 kg + 4 kg), esim. 175 cm pitkä kilpailija saa painaa 79 kg.
Tasan ja alle 180-senttinen kilpailija saa painaa (pituus - 100 kg + 6 kg), esim. 180 cm pitkä kilpailija saa painaa 86 kg.
Tasan ja alle 190-senttinen kilpailija saa painaa (pituus - 100 kg + 8 kg), esim. 190 cm pitkä kilpailija saa painaa 98 kg.
Tasan ja alle 198-senttinen kilpailija saa painaa (pituus - 100 kg + 9 kg), esim. 198 cm pitkä kilpailija saa painaa 107 kg.
Yli 198-senttinen kilpailija saa painaa (pituus - 100 kg + 10 kg), esim. 200 cm pitkä kilpailija saa painaa 110 kg.


title: Classic Bodybuilding

text:
Overall
Miesten (-180cm)
Miesten (+180cm)
Nuoret
Masters
Miesten (-175cm)
Miesten (-178cm)


title: Classic Bodybuilding

text:
Miesten (+178cm)
Naiset


title: Suokatu

text: Suokatu on katu Kuopion keskustassa. Katu alkaa Satamakadulta, tekee Snellmanninkadusta jälkeen mutkan ja loppuu Niiralankadulle aivan Niiralan rajalle. Suokatu oli aiemmin suurimmaksi osaksi yksisuuntainen länteen päin, mutta nykyisin katu on kokonaan kaksisuuntainen. Kadulla on 15 risteystä, joista viisi on liikennevalo-ohjattua. Katu kulkee Sankaripuiston pohjoislaitaa. Suokadun varrella ovat mm. oikeus- ja poliisitalo, kaupungin valtuusto-virastotalo sekä Kuopion jäähalli. Kadun pituus on n. 1400 metriä.


title: HMS Swiftsure (08)

text: HMS Swiftsure (viirinumero 08) oli Britannian kuninkaallisen laivaston Minotaur-luokan risteilijä. "HMS Swiftsure" tilattiin osana vuoden 1941 laivasto-ohjelmaa Vickers Armstrongin Tynen telakalta ja se otettiin palveluskäyttöön 22. kesäkuuta 1944.


title: HMS Swiftsure (08)

text: "HMS Swiftsure" liitettiin palvelukseen otettaessa Kotilaivastooon, kunnes myöhemmin samana vuonna siirrettiin Itäiseen laivastoon. Alus liitettiin marraskuussa muodostettuun Brittiläiseen Tyynenmeren laivaston 4. Risteilijäviirikköön.


title: HMS Swiftsure (08)

text: Task Force 57 oli Okinawan taisteluiden alkuvaiheen aikana edelleen koulutettavana Manuksessa. "HMS Swiftsure" purjehti 23. maaliskuuta Ulithista amiraali Rawlingsin Task Force 57:n mukana kohti Okinawaa, jossa alus osallistui osaston mukana taistelutoimiin toukokuuhun saakka.


title: HMS Swiftsure (08)

text:
"HMS Swiftsure" oli mukana suoritettaessa hyökkäys Trukiin, minkä tehtävänä oli poistaa Trukilla mahdollisesti olevien lentokoneiden aiheuttama uhka. Samalla oli tarkoitus suorittaa alueelle vasta saapuneiden joukkojen tulikaste. Kontra-amiraali E J P Brindin alaisuuteen muodostettiin Task Force 111.2, johon kuuluivat:
Osasto aloitti purjehduksensa 12. kesäkuuta Manuksesta. Tukialusten lentokoneet suorittivat pommitus- ja rynnäkkölentoja saarelle. Risteilijöistä sekä hävittäjistä muodostettiin kolme iskuosastoa, joista kullekin määrättiin oma maalinsa. "HMS Swiftsure" yhdessä hävittäjä "HMS Teazerin" kanssa tulittivat pohjoisinta kohteista Moenin saaren rannikkopattereita. Osasto lähti paluumatkalle saapuen Manukseen 17. kesäkuuta.


title: HMS Swiftsure (08)

text: Elokuussa amiraali Harcourtin komentama osasto, jossa olivat lentotukialukset "HMS Indomitable" ja "HMS Venerable", risteilijät "HMS Swiftsure" ja "HMS Black Prince" sekä hävittäjät "HMS Kempenfelt", "HMS Ursa", "HMS Quadrant" ja "HMS Whirlwind", purjehti Hongkongiin vastaanottamaan japanilaisen varuskunnan antautuminen sekä suorittamaan Hongkongin uudelleen miehityksen.


title: HMS Swiftsure (08)

text: Sodan päätyttyä alus palveli laivastossa, kunnes se poistettiin palveluksesta. Alus saapui 17. lokakuuta 1962 T W Wardille Inverkeithingiin romutettavaksi.


title: 77 punk

text: 77 punk on punk-musiikkityylin alalaji, jota soitettiin erityisesti punkin tehtyä kansainvälisen läpimurron populaarikulttuuriin 70-luvun lopulla vuoden 1977 tienoilla. Tyylilajin edustajiksi voidaan lukea kutakuinkin kaikki 70-luvulla toimineet punkyhtyeet.


title: 77 punk

text: Nimitys 77 punk on syntynyt vasta jälkikäteen, kun punkkiin alkoi syntyä selkeästi erilaisia tyylisuuntauksia. Tämä alkoi 1980-luvun alussa, kun 77 punkista kehittyi uusi rajumpi ja nopeatempoisempi punksuuntaus hardcore punk.


title: 77 punk

text: 77 punkkiin voidaan laskea mukaan kaikki 70-luvun suomalaiset bändit ennen hardcore punkin syntyä, kuten Eppu Normaali, Pelle Miljoona, Problems?, Kollaa kestää, Korroosio, Sehr Schnell, Sensuuri, Ypö-Viis, Vandaalit, jne. 1980-luvun alussa valtasi hardcore punk alaa myös suomessa ja se näytti syrjäyttävän 77 punkin monien bändien lopettaessa toimintansa tai suuntaamalla tyylinsä Eppu Normaalin tapaan alkuaikojen punkista populaarimmaksi uuden aallon musiikiksi.


title: 77 punk

text: 77 punk on kuitenkin pysynyt mukana punkin tyylilajien kirjossa ja yhtenä merkittävänä tyylinlajin edustajana voidaan Suomessa pitää Tumppi Varosen jo 70-luvulta asti luotsaamaa Problems-yhtyettä. Punk-musiikin täytettyä 30 vuotta on 77 punk saanut osakseen aikaisempaa enemmän huomiota mm. levyjen uusintapainosten ja kokoelmien muodossa. Monet 77 punk-yhtyeet ovat myös koonneet rivinsa uudelleen ja ryhtyneet jälleen esiintymään.


title: 77 punk

text: 77 punk ei ole jäänyt vain alkuperäisten 70-luvun bändien tyylilajiksi, vaan se on saanut myös uusia edustajia, joista tunnetuin on Kakka-hätä 77, jonka esikoisalbumi "Totaalinen kakkahätä" nousi vuonna 2007 ilmestymisviikollaan Suomen virallisen albumilistan sijalle 15. Muita uusia 77 punkin edustajia ovat mm. Nazi Death Camp, The Dwyers, Heartburns ja Maakuntaradio. Muista punkin alalajeista 80-luvun lopulla ja 90-luvulla suosittu, 2000-luvun ensimmäisellä vuosikymmenellä vahvasti elpynyt ja omaan suuntaansa kehittynyt ramopunk on tyylillisesti melko lähellä 77 punkkia.


title: Otto Ravander

text: Otto Ravander (1843–1914) oli suomalainen Oulussa vaikuttanut merikapteeni, kauppias ja tervaporvari.


title: Otto Ravander

text: Ravanderin isä merikapteeni ja kauppias Isak Ravander kuoli hänen ollessaan kuusivuotias ja hän kasvoikin sitten kauppias S. W. Antmanin hoivissa. Ravander lähti merille nuorena ja suoritti perämiehen ja merikapteenin tutkinnot. Revander oli vuodesta 1866 parkki "Fredenin" kapteenina mutta pian hän siirtyi laivanvarustajaksi ollen mukana perustamassa "Oulun rannikkohöyrylaiva osakeyhtiötä" 1874.


title: Otto Ravander

text: Ravander sai kauppiaan oikeudet 1879 ja hän perusti sitten sekatavarakaupan Ouluun. Vuonna 1884 Ravander aloitti tervakaupan ja hän vei Oulusta ulkomaille sekä tervaa että puutavaraa. 1890-luvulle tultaessa Ravander kilpaili jo Kainuun tervamarkkinoilla oululaisten Bergbomin ja Snellmanin kauppahuoneiden kanssa. Hän toimi siellä yhteistyössä veljensä Isak Ravanderin (1846–1913) kanssa joka oli toiminut puutavaran välittäjänä 1870-luvulta lähtien ja tervakauppiaana vuodesta 1884. Isak Ravander omisti maatiloja Kainuussa, Latokartanon tilan Oulun Äimärautiolla sekä useita Oulun keskustatontteja. Isak Ravander omisti 1910 21 maatilaa joiden yhteenlaskettu pinta-ala oli 10 519 hehtaaria. Hän myi maaomaisuutensa 1912 vastaperustetulle Ab Uleå Oy:lle. Otto Ravander puolestaan omisti 1915 18 maatilaa joiden yhteenlaskettu pinta-ala oli 5 883 hehtaaria.


title: Otto Ravander

text: Ravander oli Oulun kaupunginvaltuutettuna 1890–1909 ja hän toimi myös Ison-Britannian ja Tanskan varakonsulina.


title: Otto Ravander

text: Otto Ravanderin kuoltua hänen liikkeensä toimintaa jatkoi omissa nimissään Wiljo Byström.


title: Isokylän tunneli

text: Isokylän tunneli on moottoritien tunneli Ykköstiellä. Se sijaitsee Salon kaupungissa. Sen pituus on noin 435 m.


title: Soihtu (täsmennyssivu)

text: Soihtu tarkoittaa seuraavia asioita:


title: Tropiikkilepinkäiset

text: Tropiikkilepinkäiset ("Laniarius") on afrikanlepinkäisten heimoon kuuluva lintusuku. Tropiikkilepinkäisten sukuun kuuluu BirdLifen mukaan kuusitoista lajia. Toisissa lähteissä sukuun on esitetty erilaisia lajimääriä.


title: Moez Ben Thabet

text: Moez Ben Thabet (, s. 20. tammikuuta 1975) on tunisialainen entinen jalkapallomaalivahti.


title: Moez Ben Thabet

text: Ben Thabet pelasi pitkään Chokri El Ouaerin varamaalivahtina Espérancessa, jossa hän voitti muun muassa Tunisian liigamestaruuden. Oltuaan tyytymätön rooliinsa Ben Thabet päätti siirtyä kesäkuussa 2000 US Monastiriin, josta hän siirtyi myöhemmin CA Bizertiniin. Ben Thabet kävi tuolloin pelaamassa yhden kauden lainalla CS Hammam-Lifissa, kun joukkue hankki takaisin ykkösmaalivahdikseen Hassen Bejaouin. Bejaouin siirtyessä pois Bizertinista Ben Thabet palasi takaisin lainasopimuksensa päätyttyä ykkösmaalivahdin rooliin. Kauden päätteksi hän siirtyi kesällä 2007 EGS Gafsaan, jossa hän myös päätti uransa kauteen 2008-2009.


title: Hepomäen tunneli

text: Hepomäen tunneli on tunneli ykköstiellä. Se sijaitsee Muurlassa Salossa. Tunnelin pituus on noin 350 m.


title: Lakiamäen tunneli

text: Lakiamäen tunneli on moottoritien tunneli ykköstiellä. Se sijaitsee Perttelissä Salossa. Tunnelin pituus on 550 m.


title: Tervakorven tunneli

text: Tervakorven tunneli on moottoritien tunneli ykköstiellä. Se sijaitsee Lohjalla. Tunnelin pituus on 650 m.


title: Nurmeksen maalaiskunnan vaakuna

text: Nurmeksen maalaiskunnan vaakuna on saanut aiheensa alueen luonnosta ja metsätaloudesta, joita vaakunan mänty symboloi.


title: Nurmeksen maalaiskunnan vaakuna

text: Vaakunan selitys on ”puna-mustahalkoisessa kilvessä hopeamänty, jossa kaksi kultakäpyä”. Vaakunan on suunnitellut Olof Eriksson, ja se vahvistettiin käyttöön 20. huhtikuuta 1953. Vaakuna muuttui epäviralliseksi 1973 Nurmeksen maalaiskunnan liityttyä Nurmeksen kauppalaan.


title: Cumulonimbus capillatus

text:
Cumulonimbus capillatus on kuuro- tai ukkospilvi, jossa on selvästi näkyvää kuituista rakennetta, joka voi olla alasimen muotoinen. Jos pilvessä on selvä alasin, kannattaa käyttää nimitystä "Cumulonimbus incus". Kuituisuuden ilmestyminen korkeisiin kumpupilviin ennustaa kesällä monesti ukkosta tai rankkoja sadekuuroja.
Usein pienikin cirruspilveä muistuttava hahtuva isossa kumpupilvessä ennustaa ukkosta.


title: Pitkämäen tunneli

text: Pitkämäen tunneli on moottoritien tunneli ykköstiellä. Se sijaitsee Lohjalla. Tunnelin pituus on noin 700 m.


title: Jon Rønningen

text: Jon Rønningen (s. 28. marraskuuta 1962 Oslo) on norjalainen entinen kreikkalais-roomalaisen tyylin painija ja kaksinkertainen olympiavoittaja.


title: Jon Rønningen

text: Rønningen voitti kreikkalais-roomalaisen painin olympiakultaa 52-kiloisten sarjassa sekä Soulissa 1988 että Barcelonassa 1992. Lisäksi hän voitti kolme MM- ja kolme EM-mitalia.


title: Jon Rønningen

text: Rønningen edusti aktiiviaikanaan Kolbotn IL:a. Hänet valittiin Norjan vuoden urheilijaksi vuonna 1988.


title: Jon Rønningen

text: Rønningenin perheen muutkin jäsenet ovat menestyneet painissa: Jonin pikkuveli Lars Rønningen on kaksinkertainen painin Euroopan mestari ja lapset Thomas ja Anders ovat menestyneet kansallisella tasolla.


title: Orosmäen tunneli

text: Orosmäen tunneli on moottoritien tunneli valtatiellä 1. Se sijaitsee Lohjan kaupungissa. Tunnelin pituus on 800 m.


title: Orosmäen tunneli

text: Vuonna 2017 uutisoitiin tunnelin suuaukkojen muistuttavan Urho Kekkosen kasvojen yläosaa. Tämän perusteella tunnelia kerrottiin nimitetyn Suomen Mount Rushmoreksi Yhdysvaltojen presidenttien vuorenseinämään veistettyjä kasvokuvia sisältävän tunnetun monumentin mukaan.


title: Helene Tursten

text: Helene Tursten (s. 17. helmikuuta 1954 Göteborg) on ruotsalainen kirjailija. Hän kirjoittaa Göteborgiin sijoittuvia rikosromaaneja, joiden päähenkilö on jujutsua harrastava ylikonstaapeli Irene Huss. Hänen kirjojansa on käännetty suomeksi, saksaksi, norjaksi, tanskaksi ja englanniksi. Hänen kirjojen pohjalta on julkaistu kuusi elokuvaa.


title: Helene Tursten

text: Ennen kirjailijan uraansa Tursten työskenteli sairaanhoitajana ja hammaslääkärinä.


title: Lasse Wiklöf

text: Lasse Wiklöf (21. syyskuuta 1944 Maarianhamina – 23. elokuuta 2008 Maarianhamina) oli ahvenanmaalainen poliitikko, joka edusti Ahvenanmaan sosiaalidemokraatteja. Hän toimi maakuntahallituksen talousministerinä vuosina 1984–1988, 1991–1995 ja 2005–2007.


title: Lasse Wiklöf

text: Wiklöf valittiin Ahvenanmaan maakuntapäiville ensimmäisen kerran vuonna 1975. Ennen poliittista uraansa hän työskenteli myyjänä ja Ålandstidningenin toimittajana.


title: Lasse Wiklöf

text: Wiklöf oli myös aktiivisesti mukana pohjoismaisessa yhteistyössä Itämeren puhdistamiseksi. Hänen muistokseen perustettiin Lasse Wiklöfin Itämeri-palkinto. Palkinto myönnetään pohjoismaiselle parlamentaarikolle, joka on pyrkinyt parantamaan Itämeren tilaa. Ensimmäinen palkinto myönnettiin toukokuussa 2009 norjalaiselle Asmund Kristoffersenille.


title: Lasse Wiklöf

text: Liikemies Anders Wiklöf on Lasse Wiklöfin veli.


title: Cumulonimbus virga

text: Cumulonimbus virga on "Cumulonimbus", jonka sade ei ulotu maahan asti. Sade näkyy useimmiten tumman- tai vaaleanharmaana pilvestä roikkuvana viiruisuutena. Tämä pilvi saattaa enteillä sadetta, jos sentyyppisiä pilviä tulee kohti. Mutta sadejuova "virga" esiintyy myös kuolevassa kuuro- tai ukkospilvessä. Jos sade ulottuu maahan asti, kyse on kuuro- tai ukkospilven tyypistä "Cumulonimbus praecipitatio".


title: Lehmihaan tunneli

text: Lehmihaan tunneli on moottoritien tunneli ykköstiellä. Se sijaitsee Lohjan kaupungissa. Tunnelin pituus on 350 m.


title: Vadim Repin

text: Vadim Viktorovitš Repin (; s. 31. elokuuta 1971 Novosibirsk, Neuvostoliitto) on venäläinen viulisti. Repin opiskeli nuorena Zahar Bronin oppilaana, ja häntä pidettiin kautta Venäjän ihmelapsena. 17-vuotiaana hän voitti maailman merkittävimpiin kuuluvan Kuningatar Elisabetin musiikkikilpailun Brysselissä ja oli sen historian nuorin voittaja.


title: Vadim Repin

text: Vadim Repin on soittanut sellaisten orkesterinjohtajien johdolla kuin Yehudi Menuhin, Pierre Boulez, Riccardo Chailly, Charles Dutoit, Michael Tilson Thomas, Valeri Gergijev, James Levine, Kurt Masur, Edo de Waart, Simon Rattle, Esa-Pekka Salonen, Mstislav Rostropovitš ja Riccardo Muti.


title: Vadim Repin

text:
Repin on erikoistunut venäläiseen ja ranskalaiseen musiikkiin, etenkin suuriin venäläisiin viulukonserttoihin, sekä 1900-luvun musiikkiin ja nykymusiikkiin. Hänen ohjelmistossaan on uutta musiikkia esimerkiksi John Adamsilta ja Sofia Gubaidulinailta.
Repin on levyttänyt viulukonserttoja useilta säveltäjiltä, kuten Beethovenilta, Mozartilta, Sibeliukselta, Tšaikovskilta, Prokofjevilta, Šostakovitšilta ja Nikolai Mjaskovskilta. Repin on tehnyt kaksi CD-levyllistä viulu- ja pianomusiikkia Boris Berezovskin kanssa ja on levyttänyt kamarimusiikkia pianistien Martha Argerichin ja Mihail Pletnjovin, viulisti Juri Bašmetin ja sellisti Miša Maiskin kanssa.


title: Vadim Repin

text: Repin levytti vuoteen 2005 saakka enimmäkseen Erato-merkille. Vuonna 2005 hän kuitenkin levytti DG:lle levyn, jolla on Sergei Tanejevin sekä Mihail Pletnjovin, Ilja Gringoltsin, Nobuko Imain ja Lynn Harrellin kamarimusiikkia, ja huhtikuussa 2006 Repin solmi DG:n kanssa levytyssopimuksen, jonka mukaan hän levyttää vain sille.


title: Vadim Repin

text: Repin soitti vuoteen 2005 Stradivarius ”Ruby” -viulua, joka on valmistettu vuonna 1708 ja jota aikoinaan ihaili myös Pablo de Sarasate. Nykyään hän soittaa Guarneri del Gesùn viulua vuodelta 1736 (”von Szerdahely”). Hän suosii Nicolaus Kittelin ja Nicolas Malinen jousia.


title: KK Split

text: KK Split () on kroatialainen koripalloseura Splitistä. Joukkue on yhdessä ASK Rigan kanssa ainoa seura, joka on pystynyt voittamaan Euroopan mestaruuden kolme kertaa perättäin.


title: KK Split

text: Seuran historia alkaa Hajduk Split-seurasta, joka perusti koripallojaoston vuonna 1945. Kolme vuotta perustamisen jälkeen joukkue irtautui emäseurasta ja otti nimeksi KK Hajdukin. Vuonna 1949 nimeksi vaihdettiin nykyisin käytössä oleva KK Split.


title: KK Split

text: Kaudeksi 1963-1964 joukkue pääsi ensimmäistä kertaa korkeimmalle sarjatasolle oltuaan vuosia alemmissa sarjoissa. Vuonna 1967 nimeksi vaihdettiin KK Jugoplastika. Vuonna 1971 joukkue voitti ensimmäisen Jugoslavian mestaruutensa. Vuoden päästä joukkue pääsi ensi kertaa Euroliigan finaaliin. Tällöin Ignis Varèse oli kuitenkin parempi. Ensimmäinen Korac Cupin voitto tuli vuonna 1976, jolloin finaalissa kaatui Chinamartini Torino. Vuoden päästä joukkue voitti sarjan toistamiseen ja tällöin finaalista poistui häviäjänä Fortitudo Alco Bologna.


title: KK Split

text: 90-luvun vaihe oli seuran kulta-aikaa kun se voitti kolme Euroopan mestaruutta perättäin Božidar Maljkovićin valmentamana. Vuonna 1990 luovuttiin myös nimestä KK Jugoplastika. Kroatian mestaruuden joukkue saavutti vasta 2001, jolloin se pystyi häiritsemään Cibona Zagrebin hallinnointia.


title: Tarusjärven retkeilyalue

text: Tarusjärven retkeilyalue on Hämeenlinnan kaupungin Padasjoelta hankkima 1 000 hehtaarin laajuinen virkistysalue Padasjoen lounaisosassa. Alueella on useita järviä, joista suurin järvi on Iso-Tarus.


title: Tarusjärven retkeilyalue

text: Alueen pohjoisosan itäpuolella on Suomen pelastusalan keskusjärjestön ja Suomen puolustusvoimien harjoitusalue.


title: Tarusjärven retkeilyalue

text: Alueella on paljon erilaista harrastustoimintaa. Siellä sijaitsee myös puolustusvoimien, Padasjoen reserviläisten sekä riistanhoitoyhdistyksen ampuma-alue.


title: Tarusjärven retkeilyalue

text: Talvisodan aikaa alueella oli käytössä lentokenttä, josta tehtiin tiedustelulentoja. Kenttä on edelleen hyvin näkyvissä.


title: Tarusjärven retkeilyalue

text: Alueen läpi kulkee Päijänne-Ilves vaellusreitti, joka alkaa Padasjoen laivarannasta ja päättyy Evon retkeilyalueeseen.Hämeenlinnan kaupunki on yhteistyökumppaneidensa kanssa kehittänyt alueelle palveluita. Iso-Taruksen pohjoisrannalla on opastuspaikka, pysäköintialue sekä uimaranta. Järven itärannalla on viiden hengen Vonkamieslaavu. Järven etelärannalta alkaa 6,3 kilometrin pituinen Karhulenkki, joka jatkuu etelään Vähä-Kelkutteen rantaan, jossa on Kelkutteen savottakämppä. Lounaassa on Erakkomurjulaavu Koverossa Koveronjärven rannalla. Pohjoisempana on Ukkoherralaavu.


title: Dekabrist-luokka

text: Sarja I Tyyppi "Dekabrist" oli ensimmäinen Neuvostoliiton suunnittelema ja valmistama sukellusvenesarja. Luokka oli osa vuoden 1926 laivasto-ohjelmaa.


title: Dekabrist-luokka

text: Sukellusveneiden tarvetta ja vaatimuksia määriteltiin jo 1923. Vuonna 1925 Neuvostoliitto sai Italian Balilla-luokan suunnitelmat (joka puolestaan oli saanut vaikutteita Italian ensimmäisen maailmansodan sotakorvauksena saamasta saksalaisesta tyyppi UE 2:n U-120:sta), josta kehitettiin Neuvostoliiton oma malli. Pääsuunnittelijana oli Boris Malinin, joka suunnitteli myös Leninets-, Štš- ja M-veneet. Veneiden rakennus hyväksyttiin osana vuoden 1926 laivasto-ohjelmaa. Ensimmäinen vene otettiin palvelukseen marraskuussa 1930.


title: Dekabrist-luokka

text: Veneiden uppouma sukelluksissa oli 1 354 tonnia ja niissä oli niittaamalla valmistettu, kahdeksaan vesitiiviiseen osastoon jaettu kaksinkertainen runko. Veneissä oli myös runsaasti teknisiä ongelmia ja puutteita, jotka pääosin johtuivat käytetyn teknologian puutteista. Aseistuksena oli kahdeksan 533 mm:n torpedoputkea, joista kuusi oli keulassa ja kaksi perässä; mukana oli 14 torpedoa. Veneiden tykkiaseistukseen kuului yksi 102 mm B-2-laivatykki kannella ja 45 mm:n K-21 ilmatorjuntatykki tornissa. Lisäksi veneissä oli yksi 7,62 mm IT-konekivääri.


title: Dekabrist-luokka

text: Dekabrist siirrettiin Stalinin kanavaa pitkin Vienanmerelle toukokuussa 1933, jossa se upposi miehistöineen harjoituksessa 1940.


title: Tähtituliperä

text: Tähtituliperä ("Neochmia ruficauda") on Pohjois-Australiassa elävä loistopeippoihin kuuluva varpuslintu. Lajia pidetään myös lemmikkinä.


title: Tähtituliperä

text: Kooltaan tähtituliperä on noin 11 cm. Tähtituliperän pää ja nokka ovat väriltään kirkkaan punaiset. Pään höyhenissä on myös valkoisia täpliä. Selkä ja siivet ovat väriltään oliivinvihreät ja yläperä on punainen. Vatsa on väriltään valkoinen tai kellertävä. Naaraat ovat väritykseltään hieman koiraita vaaleampia.


title: Tähtituliperä

text: Tähtituliperää tavataan Pohjois-Australiasta. Sen elinympäristöjä ovat kosteat ruohomaat sekä soiden ja muiden makean veden kosteikoiden lähettyvillä. Laji voi myös elää hieman kuivemmilla savanneilla sekä kaupungeissa.


title: Tähtituliperä

text: Tähtituliperien ravinto koostuu pääosin heinäkasvien siemenistä. Syötävää laji etsii useimmiten maasta. Erityisesti lisääntymisaikanaan tähtituliperät voivat syödä myös hyönteisiä.


title: Tähtituliperä

text: Tähtituliperät elävät yleensä suurissa parvissa. Lisääntymisaika osuu sadekaudelle. Lintu rakentaa pesänsä ruohoista tiheisiin pensaisiin. Naaras munii kolmesta kuuteen munaa, joita myös koirastähtituliperä hautoo. Hautominen kestää noin 12 päivää ja poikaset poistuvat pesästään kolmen viikon kuluttua kuoriutumisestaan. Kuoriutuneita poikasia ruokitaan hyönteisravinnolla. Jos sopivia pesäpaikkoja on tarjolla tähtituliperät voivat lisääntyä myös häkkilintuina.


title: Tähtituliperä

text: Tähtituliperä luokitellaan elinvoimaiseksi lajiksi. Linnun kannan kooksi arvioidaan 100 000–500 000 yksilöä. Suurimmat uhat lajille ovat elinympäristön häviäminen laiduntamisen ja ravintokasvien häviäminen muiden kasvilajien tieltä. Lisäksi kannan pienuuteen on voinut vaikuttaa pyydystäminen häkkilinnuiksi.


title: Tähtituliperä

text: Tähtituliperien häkissä tai aviaariossa tulisi olla muutama pensasmainen kasvi sekä korkeita ruohoja tai ruokoja kiipeilyä varten. Laji on ystävällinen myös muita loistopeippolajeja kohtaan ja puolustavat ainoastaan pesänsä välitöntä lähialuetta. Samassa aviaariossa voidaan pitää myös useampi kuin yksi tähtituliperäpariskunta.


title: Bernard Collomb

text: Nicois Bernard Collomb-Clerc (7. lokakuuta 1930 Annecy – 19. syyskuuta 2011 La Colle-sur-Loup, Alpes-Maritimes) oli ranskalainen F1-kuljettaja. Hän osallistui kuuteen F1-osakilpailuun kausilla 1961–1964. Hän oli parhaimmillaan 10. Saksan GP:ssä 1963. Aika-ajoissa Collomb oli parhaimmillaan 21.


title: Bernard Collomb

text: Collomb osallistui myös MM-sarjaan kuulumattomiin kilpailuihin ollen parhaimmillaan 4. Wien GP:ssä 1961.


title: Virmajärvi

text: Virmajärvi () on pieni järvi Suomen ja Venäjän rajalla. Suomelle kuuluvalta osaltaan se sijaitsee Ilomantsissa Pohjois-Karjalassa, Venäjälle kuuluvalta osaltaan Suojärven piirissä Karjalan tasavallassa. Järvi on osa Koitajoen valuma-aluetta. Lähin suurempi kylä on Hattuvaara Ilomantsissa.


title: Virmajärvi

text: Virmajärvellä olevassa saaressa sijaitsee Suomen sekä Euroopan unionin manneralueen itäisin piste. Sama saari oli Ruotsin ja Venäjän välisenä rajapaikkana jo Stolbovan rauhassa vuonna 1617, ja siitä pohjoiseen nykyinen valtakunnanraja on yhä vuonna 1621 määritetyllä paikalla. Virmajärven kohdalla nykyinen raja ja aikaisempi, ennen talvisotaa voimassa ollut Tarton rauhan raja haarautuvat toisistaan.


title: Virmajärvi

text: Virmajärven rantaan on vuonna 1996 rakennettu itäpisteen katselupaikka, jonne johtaa tie Hattuvaarasta, matkaa on noin 19 kilometriä. Tien loppuosa, polku katselupaikalle ja katselupaikka on erotettu pois rajavyöhykkeestä eikä rajatulla alueella liikkumiseen tarvita rajavyöhykelupaa. Katselupaikalla käy vuosittain noin 2 500 vierailijaa.


title: Alberto Colombo

text:
Alberto Colombo (s. 23. helmikuuta 1946 Varedo, Milano) on italialainen entinen F1-kuljettaja. Hän osallistui kolmeen F1-osakilpailuun kaudella 1978, mutta karsiutui niistä kaikista eikä saavuttanut pisteitä.
Colombo saavutti kohtalaista menestystä Formula 2 -luokassa.


title: Leninets-luokka

text: Leninets- tai L-luokka oli toinen Neuvostoliitossa valmistettu sukellusveneluokka ja se on oikeammin edeltäneen Dekabrist-luokan alaluokka.


title: Leninets-luokka

text: Luokka perustui edeltävään Dekabrist-luokkaan, joka sai vaikutteita Britannian kuninkaallisen laivaston L-luokan sukellusveneestä "HMS L55", joka upposi Itämerellä osuttuaan miinoihin Neuvosto-Venäjän laivaston alusten takaa-ajamana ympärysvaltojen hyökättyä Venäjälle. Neuvostoliittolainen kalastustroolari löysi sukellusveneen hylyn vuonna 1926 ja sukellusveneiden pelastusalus "Kommuna" nosti hylkyä huhtikuusta elokuuhun 1928. Alus kunnostettiin Itämeren telakalla Leningradissa yleisöltä kerätyn rahaston turvin ja otettiin punalippuiseen laivastoon nimellä L-55 elokuussa 1931. Alus sai nimen "Bezbožnik" (”Jumalaton” tai ”Ateisti”).


title: Leninets-luokka

text: Mallin mukaan ja edeltäviin venäläisiin ja neuvostoliittolaisiin sukellusveneisiin perustuen rakennettiin 25 venettä neljässä ryhmässä vuosina 1931–1941 Itämerellä ja Mustallamerellä. Ykkös- ja kakkosryhmän veneet nimettiin eri vallankumous- ja bolševikkisankarien mukaan.


title: Leninets-luokka

text: Luokan erikoisuus oli miinanlaskukyky, joka oli perintöä "Krab"-veneeltä. Veneissä ei ollut täydellistä kaksoisrunkoa, vaan satulanmuotoinen tankki polttoaineelle ja painolastille molemmilla puolilla painerunkoa.


title: Ukkosrintama

text: Ukkosrintama on kansanomainen nimitys vierekkäisistä ukkospilvistä koostuvalle kuuropilvinauhalle tai muulle nauhamaiselle voimakkaalle sadealueelle, johon liittyy ukkosta. Ukkosrintamaksi voidaan kutsua sekä rintamaukkosten että ilmamassaukkosten muodostamaa jonoa. Jälkimmäisissä ei ole, toisin kuin varsinaisissa säärintamissa eri puolilla eri ilmamassoja.


title: Sillanpääasema

text: Sillanpääasema () on sotilastermi, joka tarkoittaa vesistön ylityksen jälkeen saavutetun aseman vahvistamista lisäjoukoilla ja sen käyttämistä jalansijana jatkohyökkäyksille.


title: Sillanpääasema

text: Tunnetuimmat sillanpääasemat ovat liittyneet Normandian maihinnousuun sekä Gallipolin taisteluun.


title: Keiji Suzuki

text: Keiji Suzuki (, s. 3. kesäkuuta 1980 Jōsō, Ibarakin prefektuuri, Japani) on japanilainen judoka, lajin olympiavoittaja ja maailmanmestari.


title: Keiji Suzuki

text: Suzuki voitti alle 20-vuotiaiden maailmanmestaruuden alle 100 kg:n sarjassa Calissa 1998. Hän voitti saman sarjan myös Pekingin universiadeissa 2001. Vuonna 2002 hän kuului joukkuekilpailun maailmanmestaruuden voittaneeseen Japanin joukkueeseen Baselissa. Busanin Aasian kisoissa hän voitti kultaa alle 100 kg:n sarjassa kukistettuaan loppuottelussa eteläkorealaisen Jang Sung-Hon.


title: Keiji Suzuki

text: Suzuki voitti Osakan MM-kilpailuissa 2003 avoimen luokan mestaruuden kukistettuaan loppuottelussa Viron Indrek Pertelsonin. Vuoden 2004 Aasian mestaruuskilpailuissa Almatyssa hän hävisi yli 100-kiloisten loppuottelussa Etelä-Korean Kim Sung-Bumille. Ateenan olympialaisissa 2004 Suzuki voitti kultaa yli 100 kg:n painoluokassa kukistettuaan loppuottelussa Venäjän Tamerlan Tmenovin. Kairossa 2005 hän saavutti alle 100-kiloisten maailmanmestaruuden voitettuaan loppuottelussa ukrainalaisen Vitali Bubonin. Taipein Aasian-mestaruuskilpailuissa 2009 hän sai yli 100 kg:n sarjassa hopeaa Etelä-Korean Kim Soo Whanin jälkeen. Tokion MM-kilpailuissa 2010 hän sai avoimessa luokassa pronssia. Hän sijoittui kolmanneksi myös avoimen luokan MM-kilpailuissa Tjumenissa 2011.


title: Keiji Suzuki

text: Suzuki on saavuttanut masters-, GP- ja Grand Slam -kilpailuissa kaksi voittoa, neljä kakkossijaa ja kolme kolmossijaa sekä maailmancup- ja Continental Open -kilpailuissa viisi voittoa ja kolme kolmossijaa. Japanin-mestaruuskilpailuissa hän on saanut aikuisten sarjassa yhdeksän kultaa ja kuusi hopeaa ja kaksi pronssia.


title: Virtain vaakuna

text: Virtain kaupungin vaakuna on saanut aiheensa pitäjän nimestä ja virtolaisesta Martti Kitusesta. Aaltokoroiset jänteet viittaavat suoraan paikkakunnan nimeen, ja keihäänkärjet muistuttavat Kitusesta Suomen kuuluisimpana karhuntappajana – hän metsästi elämänsä aikana yli 100 täysikasvuista karhua.


title: Virtain vaakuna

text: Vaakunan on suunnitellut Olof Eriksson, ja se vahvistettiin käyttöön 15. helmikuuta 1954. Vaakunan selitys on ”sinisessä kentässä aaltokoroiset kolmoisjänteet, saatteena kummallakin puolella palkeittainen karhukeihäänkärki; kaikki hopeaa”.


title: Pekka Barck

text: Pekka Barck (s. 1963 Kokkola) on suomalainen kilpapurjehduksen historioitsija. Barck kilpailee itse aktiivisesti 6mR-veneillä ja on ollut klassisen, vuosien saatossa kilpailuissa menestyneen Harry Beckerin 1940 suunnitteleman 6mR-veneen Off Coursen osakas. Barck on julkaissut useita kilpapurjehduksen historiaa käsitteleviä teoksia.


title: Carlos Tapia

text: Carlos Daniel Tapia (20. elokuuta 1962 San Miguel, Argentiina) on argentiinalainen entinen jalkapalloilija. Tapia edusti Argentiina vuoden 1986 MM-kisoissa. Suurimman osan urastaan Tapia pelasi Boca Juniorsissa.


title: Suomen tiedepalkinto

text: Suomen tiedepalkinto on vuonna 1997 perustettu, joka toinen vuosi myönnettävä suomalainen tiedepalkinto. Se myönnetään tunnustuksena korkeatasoisesta ja kansainvälisesti erityisen merkittävästä tieteellisestä tutkimuksesta Suomessa tutkimustyötä tekevälle tieteenharjoittajalle tai tutkimusryhmälle. Palkinnon myöntää opetus- ja kulttuuriministeriö Suomen Akatemian hallituksen esityksestä. Vuonna 2015 palkinto oli arvoltaan 85 000 euroa. Vuonna 2017 palkintosumma oli 100 000 euroa.


title: Midtown Madness 3

text: Midtown Madness 3 on Midtown Madness -pelisarjaan kuuluva ajopeli, jossa ajetaan autolla ja suoritetaan erilaisia tehtäviä. Myös verkkopelaaminen on mahdollista.


title: Midtown Madness 3

text: "Midtown Madness 3:n" pelattavat kaupungit ovat Pariisi ja Washington DC, jotka on kuvattu pelissä tarkasti. Mukana on myös jalankulkijoita ja muuta liikennettä. Haluamansa ajoneuvon voi valita yli 30 auton valikoimasta, joka sisältää myös esimerkiksi linja-autoja.


title: Midtown Madness 3

text: Pelissä on mukana myös Career mode eli uratila, jossa pelaajan pitää suorittaa erilaisia tehtäviä, kuten toimia pizzalähettinä tai poliisina. Uratilan edetessä muun muassa valittavana olevien ajoneuvojen määrä kasvaa.


title: Midtown Madness 3

text: Ajoneuvoja saa esimerkiksi suorittamalla uratilan tehtäviä.


title: James G. Stavridis

text: James G. Stavridis (s. 15. helmikuuta 1955 West Palm Beach, Florida) on yhdysvaltalainen amiraali, Yhdysvaltain Euroopan joukkojen ja NATOn joukkojen komentaja (SACEUR) 2009–2013. Hän oli aiemmin Yhdysvaltain eteläisten joukkojen komentaja. Hänen edeltäjänsä molemmissa tehtävissä oli Bantz J. Craddock.


title: James G. Stavridis

text: Stavridis valmistui Yhdysvaltain laivastoakatemiasta vuonna 1976. Hän on palvellut pinta-aluksilla, vuosina 1993–1995 hän komensi Arleigh Burke -luokan ohjushävittäjä USS Barrya (DDG-52), vuonna 1998 hävittäjälaivue 21:tä Persianlahdella ja 2002–2004 USS Enterprisen lentotukialusryhmää.


title: James G. Stavridis

text: Stavridis on myös suorittanut tohtorintutkinnon ja maisterintutkinnon oikeustieteessä The Fletcher School of Law’sta ja kansainvälisestä politiikasta Tuftsin yliopistosta 1984.


title: Riitta Hari

text: Riitta Kyllikki Hari (o.s. Karkiainen, s. 16. tammikuuta 1948 Mikkeli) on suomalainen aivotutkija, lääkäri ja Aalto-yliopiston professori. Hän on johtanut Teknillisen korkeakoulun kylmälaboratorion aivotutkimusyksikköä vuodesta 1982 lähtien. Hari nimitettiin akateemikoksi 26. marraskuuta 2010.


title: Riitta Hari

text: Harin merkittävimmät saavutukset liittyvät magnetoenkefalografian kehittämiseen ja soveltamiseen terveiden ja sairaiden ihmisten aivokuoritoimintojen tutkimuksessa sekä havaintoihin ihmisten peilisolujärjestelmästä. Vuonna 2008 johtava Nobel-veikkaaja, Dagens Nyheterin tiedetoimittaja Karin Bojs, veikkasi Haria ja italialaista, apinoilta peilisolut löytänyttä Giacomo Rizzolattia Nobelin lääketieteen palkinnon saajiksi.


title: Riitta Hari

text: Hari valmistui Helsingin yliopistosta lääkäriksi 1974 ja lääketieteen ja kirurgian tohtoriksi 1980 (kliinisen neurofysiologian erikoislääkäri vuodesta 1981). Helsingin yliopiston neurofysiologian dosentiksi hänet nimettiin 1983.


title: Riitta Hari

text: Hari toimi Suomen Akatemian nuorempana ja vanhempana tutkijana 1982–1991. Hän oli akatemiaprofessorina 1991–1996, 1999–2004 ja 2010–2014 ja toimi professorina Teknillisessä korkeakoulussa 1996–2011. Hän on ollut myös vierailevana tutkijana Japanissa ja Ranskassa. Hari on aktiivinen tutkijakouluttaja ja on ohjannut 29 tohtoriopiskelijan opinnot. Hän kuuluu Finnish Graduate School of Neurosciencen johtokuntaan ja oli myös perustamassa sitä.


title: Riitta Hari

text:
Hari on tutkimusryhmineen kehittänyt magnetoenkefalografia (MEG) -menetelmää, jonka avulla voidaan seurata millisekuntien aikaresoluutiolla aivoissa tapahtuvia muutoksia esimerkiksi liikkeiden, sosiaalisen kanssakäymisen tai puheen aikana. MEG-laitteisto perustuu herkkien suprajohtavien anturien käyttöön. Aivojen hermosolujen toimiessa syntyy pieniä sähkövirtoja. Kun tuhannet solut toimivat synkronisesti, syntyy sähkövirta ja edelleen magneettikenttä, joka on riittävän vahva antureilla havaittavaksi.
Hari on julkaissut lähes 300 vertaisarvioitua lehtiartikkelia ja lukuisia muita julkaisuja. Julkaisuihin oli viitattu kevääseen 2009 mennessä yli 12 000 kertaa. Hirsch-indeksi oli tuolloin 62.


title: Martingaalistrategia

text: Martingaalistrategia () on ruletin strategia, jossa pelataan 1:1 palauttavia vetoja (punainen/musta, parillinen/pariton ja 1-18/19-36) ja jossa jokaisen häviön jälkeen panos tuplataan. Strategia on usein käytetty kasinoilla. Strategialla päästään melkein varmasti eli todennäköisyydellä 1 voitolle, jos ajalle, rahalle ja yksittäisen kierroksen panokselle ei ole ylärajaa. Käytännössä peliin voi panostaa vain rajallisen määrän rahaa (ja aikaa), jolloin martingaali on odotusarvoisesti tappiollinen, kuten mikä tahansa muukin järjestelmä.


title: Martingaalistrategia

text: Aina hävityn pelikierroksen jälkeen asetetaan aikaisempaan panokseen verrattuna kaksinkertainen panos ja tätä jatketaan seuraavaan voittoon asti.


title: Martingaalistrategia

text: Esimerkki:


title: Martingaalistrategia

text: Voiton jälkeen pelaamisen voi aloittaa uudestaan alusta, esimerkissä 10€ panoksella.


title: Martingaalistrategia

text:
Jos jollakin kierroksella tulee voitto, jäädään pelissä aina alkupanoksen (yllä olevassa esimerkissä 10 €) verran voitolle. Tämä voidaan osoittaa seuraavasti:
Oletetaan, että voittoa edeltää formula_1 tappiollista kierroksta. Näiden tappioiden summa on formula_2.
Seuraavan voitollisen kierroksen panos on formula_3, jolloin yhteensä voittoa tulee formula_4.


title: Martingaalistrategia

text: Olkoon yksittäisen kierroksen häviön todennäköisyys formula_5. Tällöin pelattaessa enintään formula_1 kierrosta hävitään kaikki kierrokset todennäköisyydellä formula_7, ja tällöin tappio on formula_8. Todennäköisyydellä formula_9 jollain kierroksella tulee voitto, jolloin ylläolevan perusteella voiton määrä on 1 (kun pelaamista ei voiton jälkeen enää jatketa). Voiton odotusarvo on siis formula_10.


title: Martingaalistrategia

text: Odotusarvon voidaan myös helposti osoittaa olevan millä tahansa strategialla enintään nolla havaitsemalla pelaajan kassan olevan ylimartingaali.


title: Martingaalistrategia

text: Jos taas kierrosten määrälle ei ole mitään ylärajaa, tilanne onkin erilainen. Pelaaja jää yhä alkupanoksen verran voitolle, ellei hän häviä kaikkia kierroksia. Mutta nyt kaikkien kierrosten häviämisen todennäköisyys onkin formula_11, sillä formula_1 peräkkäisen tappion todennäköisyys on formula_7, mikä lähestyy nollaa, kunhan formula_14. Koska pelaaja saa todennäköisyydellä 1 voiton, jonka suuruus on 10 (€), on voiton odotusarvo siis 10 (€).


title: Martingaalistrategia

text: Siis tässä tapauksessa mahdollisten kierrosten määrän lähestyessä ääretöntä odotusarvon raja-arvo ei ole sama kuin raja-arvon odotusarvo. Näin voi käydä, kun monotonisen konvergenssin lauseen ja Lebesguen dominoidun konvergenssin lauseen oletukset eivät ole voimassa.


title: Martingaalistrategia

text: Käytännössä pelattavien kierrosten määrä ei voi olla rajoittamaton, sillä se vaatisi rajattomasti aikaa ja rahaa.


title: Jacobus Pierneef

text: Jacobus Pierneef (1886-1957) oli eteläafrikkalainen taidemaalari. Hän kuvasi töissään usein maisemaa tai arkkitehtuuria. Suurin osa hänen töistään esittää Highveldin maisemia.


title: Jacobus Pierneef

text: Pierneef syntyi Pretoriassa hollantilaisille vanhemmille. Toisen buurisodan takia hänen perheensä päätti 1901 muuttaa takaisin Alankomaihin. Alankomaissa hän opiskeli Rotterdamse Kunsakademiessä, jossa häntä ohjasivat useat hollantilaiset taiteilijat. 18-vuotiaana hän muutti takaisin Pretoriaan. Hänen ensimmäisen näyttelynsä vuonna 1902 se sai pääosin hyvän vastaanoton. Vuonna 1927 Pretoriassa avattu Pierneefin näyttely sisälsi myös abstraktia taidetta, mutta näyttelyn saama huono vastaanotto sai taiteilijan palaamaan vanhaan tyyliinsä.


title: Jacobus Pierneef

text: Hän avioitui vuonna 1910 häntä 12 vuotta vanhemman Agatha Delen kanssa, mutta parin yhteiselämää haittasivat vaimon psyykkiset ongelmat ja sokeutuminen ja liitto päättyi eroon vuonna 1923. Pierneef meni vuonna 1924 uusiin naimisiin May Schoepin kanssa. Pierneef jäi eläkkeelle 1933 ja kuoli 1957.


title: Karhepääskyt

text: Karhepääskyt ("Stelgidopteryx") ovat pääskyjen heimoon kuuluva varpuslintusuku. Karhepääskyjen sukuun kuuluu BirdLifen mukaan kaksi lajia.


title: Norjanarho

text: Norjanarho ("Arenaria norvegica", myös "A. ciliata" ssp. "norvegica") on kohokkikasveihin kuuluva monivuotinen, pienikokoinen tunturikasvi. Suomessa laji harvinainen ja luonnonsuojelulailla rauhoitettu.


title: Norjanarho

text: Norjanarho kasvaa noin 5 senttimetriä korkeaksi. Kasvi on löyhästi mätästävä. Möyheät, vastakkain olevat lehdet ovat 3–6 mm pitkiä, lähes ruodittomia ja yksisuonisia. Muodoltaan ne ovat lusikkamaisia tai soikeita sekä kaljuja tai harvaan lyhytkarvaisia. Kukkien valkoiset terälehdet ovat kynnettömiä, ehyitä ja kooltaan 4–5,5 mm pitkiä. Verholehdet ovat hieman terälehtiä lyhyempiä. Emiö on kolmelehtinen, heteitä on 8–10 kappaletta. Norjanarho kukkii Suomessa heinä-elokuussa. Kukinnan jälkeen kypsyy munanmuotoinen kota, joka on kuusiliuskaisesti avautuva. Siemenet ovat nystermäisiä ja rasvalisäkkeettömiä. Norjanarho muistuttaa lähinnä sukulaislajiaan tunturiarhoa ("A. pseudofrigida"), joka kuitenkin Suomessa kasvaa eri alueella.